text:
02.12.2017. Paýtagtymyzda daşary ýurtlardan getirilýän harytlaryň ornuny tutýan önümçiligiň tehnologiýalarynyň Halkara sergisi açyldy, ony Türkmenistanyň Söwda-senagat edarasy gurady. Ýöriteleşdirilen sergi hormatly Prezidentimiz Gurbanguly Berdimuhamedowyň başlangyjy bilen geçirilýär hem-de daşary ýartlardan getirilýän harytlaryň ornuny tutýan önümçilik ulgamynda ýurdumyzyň okgunly ösýän bazarynyň gazanan üstünliklerini we mümkinçiliklerini, şeýle hem türkmen hyzmatdaşlary bilen uzakmöhletleýin, özara bähbitli hyzmatdaşlyga gyzyklanma bildirýän senagat enjamlaryny öndürýän daşary ýurtly öndürijileriň öňdebaryjy tejribesine we innowasiýa işläp taýýarlamalaryny görkezmäge ýardam berer.
Milli ykdysadyýetimiziň gazananlarynyň halkara gözden geçirilişleri ýurdumyz bilen söwda-ykdysady gatnaşyklary ýola goýmak we pugtalandyrmak mümkinçilikleri dünýäniň işewürlik toparlarynyň wekilleriniň ünsüni özüne çekýär, häzirki wagtda ýurdumyz görlüp-eşidilmedik senagat taýdan ösüşi hem-de köp ugurlarda, şol sanda gaýtadan işleýän senagatda gülläp ösüşi başdan geçirýär. Içerki bazaryň ýurdumyzda öndürilen hem-de bezegi, sarp edijilik aýratynlyklary babatynda daşary ýurt harytlaryndan kem bolmadyk dürli ýokary hilli harytlara bolan islegler döwrüň talabyna öwrüldi. Innowasiýa häsiýetli önümçilik düzümleriniň kemala getirilmegi, ýokary bäsdeşlik ukybyna eýe bolan önümleriň möçberlerini artdyrmak boýunça Türkmenistanda amala aşyrylýan döwlet maksatnamalary bu wezipeleriň çözulmegine gönükdirilendir. Ýurdumyzyň haryt öndürijilerine goldaw bermek boýunça döwlet syýasatynyň üstünlikli durmuşa geçirilmegi netijesinde ähli ýerlerde daşary ýurtlardan getirilýän gurluşyk serişdeleriniň ornuny tutýan önümleriň giň görnüşini, dokma, mineral önümleri, durmuş himiýasy, mebel, azyk önümleriniň dürli görnüşlerini çykarmk boýunça kärhanalar açylýar.
Türkmenstanda geçirilýän köpsanly köpugurly we ýöriteleşdirilen ykdysady sergiler, daşary ýurtlarda guralýan milli sergilerimiz ýurdumyzda öndürilen, hil we ekologiýa howpsuzlygy babatynda halkara güwänamalaryna mynasyp bolan harytlaryň dürli görnüşini görkezýär. “Türkmenistanda öndürildi” diýen belgili harytlar dünýäniň ähli künjeklerinde tanalýan hem-de özüniň nyrh aýratynlyklary bilen ýurdumyzyň, şeýle hem daşary ýurtly sarp edijileriň isleginden peýdalanýan milli nyşana öwrülýär. Import harytlarynyň ornuny tutýan önümçilik ulgamynda hyzmatdaşlygyň köpugurly meselelerine ilkinji gezek bagyşlanan şu gezekki gözden geçirilişiň tapawutly aýratynlygy dürli taýýar harytlar bilen bir hatarda türkmen öndürijileriniň iň täze enjamlaryny we olary öndürmek üçin abzallar, dünýäniň belli kompaniýalarynyň synag – ölçeýiş enjamlary we barlaghana gurallarynyň görkezilmegidir. Sergä gatnaşyjylaryň ýetmişden gowragy – döwlet we telekeçilik düzümleri öz mümkinçiliklerini görkezdiler, olar Türkmenistanda, Ýewropanyň we Aziýanyň birnäçe ýurtlarynyň , beýleki döwletleriň kompaniýalaryna wekilçilik edýärler. Dostlukly ýurduň “Safuar” halkara sergi guraýjy kompaniýasy Türkiýäniň iri kompaniýalarynyň 30-dan gowragynyň ýolbaşçylarynyň we hünärmenleriniň uly wekiliýetine wekilçilik etdi.
Bu iri möçberli sergi ýurdumyzyň Söwda-senagat edarasynyň sergi merkezinde ýaýbaňlandyryldy, bu ýere hökümet agzalary, ministrlikleriň we pudak edaralarynyň ýolbaşçylary, Türkmenistanda işleýän diplomatik wekilhanalaryň, jemgyýetçilik guramalarynyň, ýurdumyzyň we daşary ýurtlaryň işewürliginiň, köpçülikleýin habar beriş serişdeleriniň wekilleri ýygnandylar.
Serginiň bölümleri özüniň mazmuny we ugry, şeýle hem ýokary derejedäki bezegi hem-de dürli görnüşliligi bilen özüne çekýär. Ýurdumyzyň dokma pudagynyň, obasenagat toplumynyň, balyk hojalygynyň, himiýa senagatynyň, gurluşyk ulgamynyň, saglygy goraýşyň, şeýle hem telekeçileriň taýýar önümleriniň dürli görnüşleri serginiň täsirliligini artdyrýar.
Dokma senagaty ministrliginiň pagtadan taýýarlanylan matalarynyň hem-de ýüpek halylarynyň diwarlygy sergä gelýänleriň aýratyn ünsüni çekdi. “Çigildem” kärhanasynyň dürli görnüşli ýumşak mebelleri we ýatylýan otaglar üçin toplumlary bu önümleriň dürli görnüşlerini özünde jemleýär, kärhana innowasiýa tehnologiýalary boýunça önümçiligi ýola goýdy. “Abadanhaly” açyk görnüşli paýdarlar jemgyýetiniň diwarlygyköp öwüşginli reňkleri we nagyşlary bilen tapawutlanýan täze haly önümlerini görkezýär. Ýurdumyzda öndürilýän polipropileniň esasynda plastikden öndürilýän hojalyk harytlary we çaga oýunjaklary giň görnüşde görkezilýär (“Türkmen şöhle” hojalyk jemgyýeti).
“DerýaPlastik” we “Penaly ýol” kompaniýanyň kärhanalary – plastik turba önümlerini, şeýle hem wanna otaglary üçin keramiki mebelini öndürýän hususy kärhanalar tebigy gazy peýdalanmak bilen iň täze tehnologiýalaryň özleşdirilmeginiň mysallaryny görkezýärler.
“Ýelken” hojalyk jemgyýeti jemgyýetçilik iýmiti kärhanalary üçin durmuş tehnikasy we senagat sowadyjy enjamlaryň önümçiliginde daşary ýurtly hyzmatdaşlar bilen netijeli gatnaşyklaryň nusgasyny görkezýär.
Milli ykdysadyýetimiziň hususy böleginiň örän iri kärhanalary içerki bazara iberilýän taýýar azyk önümleriniň iň uly bölümini görkezýär. Olar ter balyk we gaplanylan balyk önümleri, miweler, ir-iýmişler we gök önümler, şireler we maýonezler, ketçuplar, çörek we süýji-köke önümleri, süýt we et önümleri we beýlekilerdir,olar öňat bezegli gaplarda ýerleşdirilendir.
Ýurdumyzyň derman senagatynyň gazananlaryny hem bellemek gerek. Saglygy goraýyş we derman senagaty ministrliginiň diwarlygynda ministrligiň kärhanalarynyň çykarýan derman serişdeleri, keselleriň öňüni alýan serişdeler, bejeriş-mineral suwlary, beýleki sargy serişdeleri görkezilýär.
Mundan başga-da, sergide daşary ýurtlaryň maşyngurluşygy, enjamlaryň önümçiligi, dürli ulgamlara niýetlenen täzeçil kuwwatlyklary möhüm orun eýeleýär. Şeýle hem sergide azyk senagatyna, metallurgiýa, gurluşyga, gurluşyk serişdeleri senagatyna, ulag ulgamyna we mebel önümçiligine degişli bölümler bar. Hut şu ugurlar milli ykdysadyýetimizde işjeň ösdürilýän pudaklar bolup durýar.
Russiýa Federasiýasynyň Tatarystan Respublikasynyň Telekeçiligi goldamagyň gaznasynyň uly diwarlygy, birnäçe kärhanalaryň gazananlaryny (“Integral goşmak”, “Eskort”) görkezýär, bu diwarlyk ürgün we suwuk önümleriň köp görnüşleri üçin gaplaýyş enjamlaryny ibermek, şeýle hem ulag ulgamynda ýangyja gözegçilik manitoringi boýunça hyzmatlar babatynda gatnaşyklary ýola goýmak baradaky teklipleri hödürledi.
“Wolžanin” kärhanasynyň diwarlygy kebşirleýiş ulgamynda tehnologiýa çözgütlerini görkezdi.
Öz işleýän ulgamynda iri düzüm bolan “Klihgspor Sp. Z.O.O.” nemes kompaniýasy ýokarky tekizlikleri ýylmamak üçin ýylmaýyş senagat enjamlarynyň, täze önümleriň we gurallaryň dürli görnüşleriniň toplumyny hödürleýär.
ABŞ-dan belli “Induсtotherm” kompaniýasynyň sergä gatnaşýandygyny bellemek gerek, oňa şu gezekki sergide metallurgiýa senagaty üçin ýokary netijeli induksion erediji enjamalryň önümçiligi we işläp taýýarlanylmagy ulgamynda ýöriteleşdirilen ugurdaş türk kärhanalarynyň birnäçesi wekilçilik edýär.
Ýöriteleşdirilen gözden geçirilişde daşary ýurt öndürijileriniň okgunly ösýän türkmen bazarynyň zerurlyklaryny hasaba almak bilen, taýýar önümleri gaplamak ulgamynda tekilperiň we çözgütleriň toplumyny taýýarlandyklaryny bellemek gerek, bu toplumda şeýle hem gaplaýyş serişdeleriniň dürli görnüşleriniň önümçiligi boýunça enjamlary we abzallary özüne alýan teklipler bar, bu gaplar suwuk önümler üçin köp gatly gaplary özünde jemleýär.
Şeýlelikde, daşary ýurtlardan getirilýän harytlaryň ornuny tutýan önümçiligiň tehnologiýalarynyň Halkara sergisi ýurdumyzyň öndürijileriniň ägirt uly mümkinçiliklerini görkezmek, daşary ýurtly hyzmatdaşlaryň önümçilik tehnologiýalaryny we işläp taýýarlamalaryny özüne çekmek, geljekki mümkinçilikleri, bu ugurda olar bilen netijeli hyzmatdaşlygy giňeltmekdetürkmen bazarynyň münkinçileiklerini görkezmek üçin amatly meýdança öwrüldi.
Serginiň meýdançalarynda tanyşdyryş çäreleri we duşuşyklar geçirildi, olaryň barşynda geljekde söwda-ykdysady hyzmatdaşlygynyň, telekeçiler bilen göni gatnaşyklary ýola goýmagyň wezipelerine, şeýle hem daşary ýurt kompaniýalarynyň gatnaşmagynda bilelikdäki önümçilikleri ýola goýmagyň mümkinçiliklerine garaldy we ara alnyp maslahatlaşyldy.
Iri möçberili serginiň işi bilen üç günüň dowamynda, 4-nji dekabra çenli tanşyp bolar.
Türkmen döwlet habarlar agentligi (TDH).


c: text/html

text:
Ähli Russiýanyň we Moskwanyň Patriarhy KIRILLIŇ аrhipastyrlara, pastyrlara, diakonlara, monahlara we ähli Rus Prawoslaw Buthanasynyň wepaly halkyna «Roždestwo» ýüzlenmesi!
- Подробности
- Опубликовано 06 Январь 2015
Gadyrly arhipastyrlar, hormatlanýan atalar, ăhli ugurlar boýunça dogruçyl dindarlar, eziz doganlar we uýalar!
Bu mukaddes gijede, siziň ähliňize, ýagny, Bitewi Rus Prawoslaw Buthanasyny emele getirýän dürli ýurtrlaryň, şäherleriň we obalaryň ýaşaýjylaryna, ýüzlenýärin we Messihiň Doglan Güni bilen sizi tüýs ýürekden gutlaýaryn. Gutlamak bilen size, meniň ezizlerim, bu beýik dabara bileleýin gatnaşyp, ruhy begenje eýe bolmagyňyzy we Hudaýyň perzentleri we Messihiň dostýarlary hökmünde din meýlisinden lezzet almagyňyzy size arzuw edýärin. (In.15,15).
Hudaýyň dünýä emele gelenine syn edip, iki müň ýyl mundan ozal bolup geçen wakanyň manysyna we ol wakanyň bize we biziň döwürdeşlerimize nähili dahylynyň bardygyna biz düşünjek bolup dyrjaşýarys.
Gudratly Paweliň beýan edişine görä: “Zamanyň ýetjek derejesine ýetende, Hudaý ýeketäk Ogluny bize ugratdy. Perzentlige mynasyp bolmagymyzy isläp, Hudaýyň ýeketäk Ogly zenandan dünýä inip, adamzadyň kanunlaryna boýun egdi”(Gal.4,4-5). Zamanyň ýetjek derejesine ýetmezinden öňürti nämeler bolup geçdikä. Messihiň Doglan Günine çenli, adamzadyň bütin taryhy, Hudaýy gözlemekden ybarat bolupdyr. Bu “ýagty-ýalançyny” döreden güýjüň kimdigini biljek bolup, iň zehinli adamlar oýlanyp, kellelerini döwüp düsünip bilmän geçipdirler. Bu “güýjüň” hakykatdanam bardygyny her bir adam öz durmuşynda duýýar.
Adamlar Hudaýy gözlän ýolunda, hakykata ýetmek üçin her-hili ýalňyşlyklara duçar bolupdyrlar. Tebigy betbagtçylyklaryň öňünde adamlar näçe gorksalarda, tebigy hadysalary, idollary we käbir adamlar özlerinide “hudaý” edip hasap etselerde, butparaz filosoflaryň düşünjeleride, ýagny hiç bir zat adamlary Hak Hudaýa ýakynladyp bilmedi. “Adamlar öz akyly-huşy bilen Hudaýa akyl ýetirip bilmänligi sebäpli, Hudaýyň Özi adamlara ýakynlaşmaga isleg bildirdi (Kor.1,21). Beýik dini syrlaryny biz ruhy gözlerimiz bilen görýäris: Ýaradyjy öz ýaradan adamlaryna kybapdaş boldy, adamzadyň tebigatyny özüne kabul etdi, kemsidilmegi başyndan geçirdi, krestde aradan çykyp soňra direldi. Bu aýdylan zatlaryň barysy adamzadyň düşünjesiniň çäginden çykýar we bu gudratly waka Hudaýyň öňünde adamlaryň gözlerini açýar.
Messih dünýä inýär – we dünýä tama eýe bolýar, Messih dünýä inýär – we söýgi hemişelik ýokara galdyrylýar, Messih dünýä inýär – we “asman ere çenli egilýär”, Messih dünýä inýär – we mundan beýläk goý hiç kim ýamanlygyň öňde barýandygyna ynanmasyn, sebäbi biz ynamyň üsti bilen Hudaýyň gudraty bilen halas bolduk – bu biziň öz üstünligimiz däl-de, eýsem Hudaýyň bize bolan peşgeşidir (Ef. 2,8).
Isaiýa Pygamber Messihiň geljegini duýup we Oňa garaşyp bu sözleri beýan edýär: “Hudaý biziň aramyzda!” (Is.8, 10). Bu keramatly sözler häli-şindem millionlarça hristianlar üçin dile gelmez begenjiň çeşmesi bolup durýar. Wifle-ýemde eneden dogulmak bilen, Hudaý biziň ýüregimizde hem dogulýar. Eger-de biz Hudaýa we Onuň döreden Buthanasyna wepalylygymyzy saklasak, Onuň bilen aramyz hemişe ýakyn bolar. Eger-de biz sogap isleri edip dursak, Hudaý biziň aramyzda. Eger-de adamlara ýagşylyk edip dursak, Hudaý biziň aramyzda. Eger-de biz gynanja gynansak we adamlara ýuka ýüreklik edip dursak, Hudaý biziň aramyzda bolar. Eger-de oňuşmaýanlary ýaraşdyryp dursak, Hudaý biziň aramyzda. Eger-de biz geçirimlilik edip dursak we adama öýke-kine saklamasak, Hudaý biziň aramyzda. Eger-de biz her gün Hudaýy ýatlap dursak we Buthanadaky geçirilýän Keramatly Namazlara gatnaşyp dursak, Hudaý biziň aramyzda bolar.
Messihiň Doglan Gününi belläp geçmegiň özi bize esasy nesihaty berýär: ýagny biz Hudaýy janymyz we tenimiz bilen söýmeklige we Oňa, ýagny Halas Edijä - ähli halklary hemişelik halas Edene, hemişe gulluk etmeklige çagyrylýarys. Bu Halas Ediji häli şindem her bir adama gujagyny açyp dur. Hudaýa hakyky hormat goýmagy we Onuň öňünde päk ýürekli durmaklygy öwrenip, biz adamlara hem gulluk etmäge öwrenýäris. Netijede, biz söýgüden ybarat bolan ynamymyzy görkezýäris (Gal.5,6).
Bize biraz zatlaryň soňuna ýetmek galýar – Onuň bize berýän mehmediniň gadyryny bilmeli, ýagny, Hudaýyň öňünde boýun synmaly, Hudaýyň sözlerine berk ynam bildirmeli we Onuň wesýetlerini doly ýerine ýetirmäge yhlas etmeli. Eger-de biz şu aýdylan zatlary ýerine ýetirip bilsek, diňe biziň öz durmuşumyz däl-de, eýsem, biziň daş töweregimiz hem özgerjek. Ähmiýeti durmuşda dogry gurup, biz parahatlyk, asudalyk we ynam bilen ýokardan berlen ýoldan ädim ätlemäge öwreneris. Munuň bilen bilelikde, Hudaýa hakykatdan hormat goýmagy we Oňa çuň minnetdarlyk bildirmegi hem öwreneris.
Ruhumyzy bu derejä ýetirmek üçin, biz diňe sosiologik tarapdan dälde, öýsem pikirlerimiziň, edýän hereketlerimiziň, alyp barýan durmuşumyzyň üsti bilen prawoslaw adyna mynasyp bolmaly. Muňa biziň ahlakly we dindar, Hudaýa gyzgyn söýgi beren ata-babalarymyz mysal bolup durýar. Bularyň içinde, Russiýany hristian dinine getiren keramatly, apostollar bilen deň derejeli we beýik knýaz Wladimir uly orun tutýar. Onuň aradan çykanlygynyň 1000 ýyllygyny biz şu ýyl belläp geçeris. Beýik hristian adyna eýe bolanymyz üçin we munuň bilen bilelikde, taryhy Russiýanyň prawoslaw doganlyk halklaryndan ybarat bolan jebis maşgala bolup duranymyz üçin, biz ol beýik knýazyň öňünde borçlydyrys. Hiç bir başa düşen howsalalyklar ýa-da kynçylyklar, hiç bir daşky täsirler, Kiýewde dörän hristian diniň perzentleri bilen asyrlar boýunça gelýän ruhy we medeni baglanyşyklary bozup bilmez.
Bu mukaddes günler, ähli Buthanalaryň dilegleri, we meniň hem çuňňur dilegim, Ukraina ýurduna parahatlyk dilemekdir. Rus Prawoslaw Buthanasy
Messihden berlen jogapkärli missiýasyny ýerine ýetirip gelýär, ýagny Buthana üçin tapawudy ýok: öz perzentleriniň ýaşaýan ýerleri nirede bolsada, olaryň politik taýdan dünýä garaýyşlary we pikirleri nähili bolsada (Mf. 5,9). Adamlary ýaraşdyrmak üçin we duşmançylygyň netijelerinden üstün çykmaga kömek bermek üçin, Buthana öz elinden gelenini edýär.
Ähli çaknyşyklaryň, duşmançylyklaryň we agzalalyklaryň başy günäden gelýär. Prepodobny Iustin Çeliýskiniň aýdyşyna görä, “günä ähli güýji bilen bir netijä getirýär: adamy Hudaýdan we adamkärçilikden mahrum edýär” (Prepodobny Iustin (Popowiç), Filosofik uçurymlar). Şunuň bilen biz bir zady görýäris: Hudaýyň öňünde öz mertebesini ýitirip, adam köplenç örän gynançly ýagdaýlara duçar bolýar.
Buthana hem Alla Tagallanyň adyndan, beýik begenji (lk.2,10) adamlara ýadawsyz habar edip, her kimi ynama we gowulyga tarap özgermeklige çagyrýar. Buthana adamlara ýokary galmagy hödürleýär: Hudaýy gözlemekden – Hudaýa akyl ýetirmäge, Hudaýa akyl ýetirmekden – Hudaý bilen aragatnaşykda bolmaga, Hudaý bilen aragatnaşykda bolmakdan – Hudaý bilen kybapdaş bolmaklyga. Dördünji asyrda Aleksandriýa şäherde ýaşan Swýatitel Beýik Afanasiý, öz ajaýyp sözlerinde Halas Edijiniň bu durmuşa gelmeginiň maksadyny şeýle beýan edýär: “Adamlaryň Hudaýa meňzemegi üçin Hudaý adama öwrüldi”. Adamlaryň Hudaýa meňzemegi tebigy tarapdan däl-de Hudaýyň rehemi tarapyndan bolan meňzedişligi göz öňüne tutulýar. Buthananyň asyrlar boýunça geçirip gelýän terjibesi şu netijä şaýat bolýar: adamyň hakyky özgermesi, Hudaýyň we adamyň bileleýin islegleri bilen amala aşyrylýar. Şeýtan-ýylan Kowumyň atasyna we enesine, Hudaý bilen deň derejede bolarsyňyz (Byt.3,5) diýip, olaryň başyny-gözüni aýlap, “ýagşa we ýamana akyl ýetirilýän agaçdan” datdyrdy. Adam bu şeýtan ýolunyň üsti bilen dälde, eýsem, öz üstünden zähmet çekip we Ýaradyja tabyn bolyp özgerip biler. Ynama görä ýaşaýan her bir adam, Hudaýa wepaly bolmaklygyň özi, ýamanlyk etmekden we ýaman pikirlerden goraýandygyna akyl ýetirýär. Ynam adamy dogry ýola ugrukdyrýar, ýagny, adamlara we Hudaýa bolan edermenliklere we zähmetlere ruhlandyrýar.
Siziň ähliňizi bu beýik “Roždestwo” diýip atlandyrylýan Messihiň Doglan Güni bilen we Täze Ýylyň başlanmagy bilen gutlaýaryn. Size berk jan-saglyk, bagtly ýaşaýyş, parahat durmuş we Hudaýyň we Halas Edijiniň ýoly bilen ýöremeklige ýokardan uly ýardam alyp durmagyňyzy arzuw edýärin.
Bol merhemet eçilýän Hudaý sizi Mesih arkaly Öz ebedi şöhratyna çagyrdy. Siz durmuşda ejir çekýän bolsaňyz hem, Ol sizi dikelder, berkider, güýçlendirer we sarsmaz bina edip gurar. Şöhrat we gudrat ebedilik Onuňky bolsun! Omyn. (1 Pet. 5, 10-11).
KIRILL, ÄHLI RUSSIÝANYŇ WE MOSKWANYŇ PATRIARHY
Moskwa, Messihiň Doglan Güni 2014/2015 ýyllar

robotstxt: allowed

filter: keep


text:
AFK-nyň kubogynyň utulan-çykdy tapgyryna badalga berler
Seçip alyş tapgyrynyň netijeleri boýunça AFK-nyň kubogynyň utulan-çykdy tapgyrynda çykyş etjek toparlar belli boldy.
Zolaklara bölünen utulan-çykdy tapgyrynyň ýeňijileri toparçalaýyn bäsleşikde çykyş etmek üçin özara güýç synanyşarlar. Aziýa konfederasiýasynyň ikinji derejeli futbol bäsleşigi bolan AFK-nyň kubogynyň toparçalaýyn bäsleşiginde toparlaryň 35-si baş baýrak ugrunda bäsleşer.
Bilşiňiz ýaly, “Merkezi zolakda” çykyş edýän “Ahal” topary seçip-alyş tapgyrynda iki duşuşygyň netijesi boýunça Gyrgyz Respublikasynyň “Dordoý” toparyndan üstün çykyp, utulan-çykdy tapgyryna çykmagy başarypdy. Toparymyzyň bu tapgyrdaky garşydaşy bolsa täjikleriň wise-çempiony “Hujand” topary bolar. Bu toparlaryň arasyndaky duşuşyklar 13-nji fewralda Balkanabatda, 20-nji fewralda bolsa Hujand şäherinde geçiriler. Utulan-çykdy tapgyrynyň ýeňijisi toparçalaýyn bäsleşikde ýurdumyzyň çempiony “Altyn Asyr”, “Alaý” (Gyrgyz Respublikasy) hem-de “Istiklol” (Täjigistan) toparlary bilen güýç synanyşmaga mümkinçilik alar.
Häzirki wagtda “Ahal” wajyp oýna Balkanabadyň “Sport toplumy” stadionynda taýýarlyk görýär.
Hezret Hojagulyýew,
“tff.com.tm” saýtynyň Balkan welaýaty boýunça öz habarçysy.


text:
TÜRKMENISTANYŇ KANUNY
«Meýletinçilik hakynda» Türkmenistanyň Kanunyna üýtgetmeler girizmek hakynda
I. 2016-njy ýylyň 12-nji ýanwarynda kabul edilen «Meýletinçilik hakynda» Türkmenistanyň Kanunyna (Türkmenistanyň Mejlisiniň Maglumatlary, 2016 ý., № 1, 5-nji madda) şu üýtgetmeleri girizmeli:
1-nji maddanyň 14-nji bendinde, 3-nji maddanyň 4-nji we 5-nji bentlerinde, 7-nji maddanyň dördünji we ýedinji böleklerinde, 10-njy maddanyň ikinji we üçünji böleklerinde, 14-nji maddanyň üçünji böleginiň 12-nji, 13-nji we 14-nji bentlerinde, 15-nji maddanyň birinji böleginiň birinji tesiminde we dördünji böleginde, 18-nji maddanyň birinji böleginde we bäşinji böleginiň birinji tesiminde, 19-njy maddanyň ikinji böleginiň birinji tesiminde, 20-nji maddanyň 3-nji bendinde, 21-nji maddanyň adynda, birinji böleginiň birinji tesiminde, ikinji we üçünji böleklerinde, 22-nji maddanyň adynda we birinji tesiminde, 25-nji maddanyň birinji we bäşinji böleklerinde «döwlet dolandyryşynyň», «döwlet dolandyryş» we «Döwlet dolandyryş» diýen sözleri degişlilikde «ýerine ýetiriji häkimiýetiň» we «Ýerine ýetiriji häkimiýetiň» diýen sözlere çalşyrmaly;
5-nji maddada:
9-njy bentde «döwlet dolandyryş» diýen sözleri «ýerine ýetiriji häkimiýetiň» diýen sözlere çalşyrmaly;
10-njy bentde «we dolandyryş» diýen sözleri aýyrmaly.
II. Şu Kanun resmi taýdan çap edilen gününden güýje girýär.
Türkmenistanyň Prezidenti
Gurbanguly Berdimuhamedow.
Aşgabat şäheri. 2017-nji ýylyň 25-nji noýabry.


text:
«Okuw-meýdan tejribesi»
Tebigy-geografiki fakultetindäki talyplary taýarlamak üçin okuw-terbiýeçilik tejribesi esasy maksatlarymyzyň biri bolup durýar.Geografiýa we Biologiýa mugallymlary hökmany suratda häzirki döwrüň geografiki gurluşyny, ýerleşişini we ýeriň aýry böleklerini ,belli bir wagtda osüşini ,biologo-geografiki gözekçilik işlerini ýerine ýetirmegi başarmalydyrlar.
Польова практика з геології в Карпатах під керівництвом проф. С.Г. Половки
Okuw-meýdan tejribesinde esasy maksadymyz biologiýa-geografiýa ugurlarynyň 1- 4 nji ýyllarda alan bilimlerini has-da çuňlaşdyrmak we aýdyňlaşdyrmak bolup durýar .
Okuw-meýdan tejribesini geçmeklik düzgün boýunça iň esasy zerurlykdyr.
Tejribe işiniň esasy geçirilmeli ýerleri:
-Karpatýa daglary( Koloçawa obasy,Zakarpatýa welaýaty)
-Gara deňiz we Azow deňiz kenar ýakalary
-Şaskiý köli(Switýaz obasy,Wolinski welaýaty)
-“Günorta Bug”derýasynyň kenar ýakalary(Stawki obasy,Vinnitsiýa welaýaty)
-“Dnepr” derýasynyň kenar ýakalary(Kanew şäheri, Çerkasky welaýaty)
-“Askaniya-Nowa”goraghanasy(Hersonski welaýaty)
-Uman şäheri we Uman etraby(turistik zolaklary)
Вивчення гідрологічних характеристик Південного Бугу
Доцент О.І. Ситник проводить польову практику з геоморфології
Tejribe 3 bölümden ybarat:taýýarlaýyş tejribesi,meýdan-gözegçilik tejribesi,jemleýji bölümlerden ybarat.
1.Tejribäniň taýýarlaýyş bölümi meýdan-gözegçilik bölüminden oň başlanýar. Şol döwürde okuw-usuly we okuw-enjamlary taýdan taýynlanýarlar.
Okuwyň-usulynda şeýle taýynlanylýar:
a)Talyplary tejribäniň maksady we meseleleri işiň düzgüni bilen tanyşdyrmak,
b)Tejribäniň maksatnamasyny göz çaky bilen haýsydyr bir welaýatyň geçelgelerini, ýerleşişini tebigatyny şol welaýatyň edebiýaty we kartasy bilen tanyşdyrmak,
Umumy taýýarlaýysh şulardan ybarat:
a)Ýolbaşçylar tejribäniň düzgüni we kanunlary bilen talyplary tanyşdyryşy,
b)Talyplaryň howpsyzlyk-enjamlary bilen tanyşmagy,
c) Tejribe döwründe talyplaryň öz etmeli işlerini bölüp bermek,
d)Umumy meseleleri çözmek(resmi-iş kagyzlary taýýarlamak,tejribe geçiljek ýerlere kabul ediş hatlary ugratmak,maddy taýdan kömek almak, saglygy ätiýaçlandyryş kepilnamasy we şuňa meňzeş kepilnamalar.
Enjamlar taýdan taýynlanmak tejribe üçin okuw espablaryny we enjamlaryny öz içine alýar.
Вивчення узбережжя Чорного моря під час польової практики
2.Okuw-meýdan tejribesi talyplaryň tejribä giden döwründen yzyna dolanan wagtyna çenli öz içine alýar
Okuw-meýdan tejribesi döwründe talyp diňe bir maglumat ýygnamak bilen çäklenmän eýsem şol welaýatyň geografiki taýdan synlamaly we doly öwrenmeli.
Okuw-meýdan tejribe döwründe her bir talybyň özüniň gündelik gündelik depderçesi bolmaly we aýratynlykda topar üçin aýratyn topar meselelerini ýazýan bir gundelik depder bolmaly.
3.Jemleýji bölümde talyplar öz eden işiniň ýagny tejribäniň jemini jemleýar. Şu etap tejribäniň jemi 20 % öz içine alýar
Під час навчально-польової практики студенти відвідують історико-культурні пам’ятки нашої держави
Biziň fakultetimizde okamagyň esasy maksatlarynyň biri her yylky geçirilýan okuw-meýdan tejribesi bilen çäklenmän eýsem Ukrainanyň iň gözel ýerlerini synlamak, öwrenmek hemde adam saglygy üçin öran uly ähmiyeti bardyr.


text:
Surat çekmek isleýäňmi çekip bileňokmy? Bu programany barlaň nämeler çyzyp bolýandygyny görüň.
How to Draw programasynda surat çekmek siziň üçin gyzykly bolar. Programa size nähili surat çekjekdigiňizi aňsat ýollar bilen öwreder. Her suraty çekmek üçin size düşündirilen ädimleri çyzanyňyzda suratyda çekip boljaksyňyz we çeken suratyňyza haýran galarsyňyz.
Her surat tapawutly stiller bilen düşündüriler.
Ilki aňsat çyzgylar bilen başlaň has soňra çylşyrymly çyzgylar bi
len dowam ediň. Etmeli işiňiz Eliňize bir galam bilen bir kagyz alyp programany işletmek.
Yükle 15 MB
4,372 gezek okaldy


text:
Siz LINE bilen habarlaşyp öz şikaýatlaryňyzy ýa-da problemalaryňyzy ýazyp jogap alyp bilersiňiz. Meselem LINE-LINE@ hasabyňyz ogurlandymy ýa-da LINE hasaplaryňyz dogry düzgün işlänokmy. Onda sen jikme- jik LINE-a ýazyp bilersiňiz!
Haýsy dilde ýazmaly?
LINE-a diňe iňlis dilinde ýazmalydyr. Eger başga dilde ýazsaňyz Jogap alyp bilmersiňiz!
LINE-a nirden we nädip ýazmaly?
LINE-a ýazmak üçin ýörite web sahypasy bardyr. Siz ol ýere girip garşyňyza çykan formy doldurmaly.
1.Your device – siz LINEy haýsy enjamda ulanýaňyz, şony saýlamaly.
2.Service – Siz LINE-a haýsy serwisi hakynda ýazmakçy bolsaňyz şony saýlaň.
3.Category – Bu ýere serwisi saýlanyňyzdan soňra serwisiň belli bölümleri çykar eger siziň ýazmakçy bolýan zadyňyz halynda ýok bolsa. Onda Other saýlaň.
4.Details – Bu ýere Bölümleri saýlanyňdan soňra eger belli bir bölüm saýlan bolsaň özüňe gerek zady saýla ýok bolsada ýene Other saýlaň.
5.Reply Email – Bu ýere haýsy mail poçtaňyza jogabyň gelmegini isleýän bolsaňyz şol poçtaňyzy ýazyň.
6.Select your Country – Bu ýere LINE-a haýsy ýurtdan registrasiýa eden bolsaň Şol ýurdy saýlaň.
7.Phone number – Bu ýere LINE-y haýsy nomerden registrasiýa eden bolsaňyz şol nomeri ýazyň.
8.Your Registered Email – Bu ýere siz LINE-a ýa-da LINE serwislerde registrasiýa eden email poçtaňyzy ýazyň.
9.Bu boşluga bolsa Öz ýazmakçy bolýan zadyňyzy dogry we doly görnüşde ýazyň eger bir surat ýada başga bir zat ugratmak isleýän bolsaňyz oň aşagyndaky Attach düwmesine basyp ugratmak isleýän zadyňyzy goşuň.
10.Ähli zat taýýar bolandan soňra SEND diýen ýaşyl düwmä basyň. Soňra siziň poçtaňyza Awtojogap geler hatyňyzy aldyk diýip. Oňa üns bermäň. Siziň hakyky jogabyňyz iň köp 1 hepdäň dowamynda poçtaňyza geler.
LINE-a ýazmak üçin saýty http://contact.line.me
6,340 gezek okaldy


text:
Türkmenistanyň Senagatçylar we telekeçiler birleşmesiniň Müdirýetiniň 2010-njy ýylyň 13-nji iýunyndaky karary esasynda “Birleşme-Gurluşyk” jemgyýetçilik guramasynyň kärhanasy döredilip, hereket edýän kanunçylygy laýyklykda onuň Tertipnamasy tassyklanyldy.
Kärhananyň esasy wezipesi buýrujy, hem-de buýrujynyň wekili höküminde çykyş etmek bilen Türkmenistanyň Prezidentiniň Berkarar döwletiniň bagtyýarlyk döwründe ýurdumyzyň raýatlarynyň ýaşaýyş-durmuş derejesini ýokarlandyrmaga gönükdirilýän Kararlaryna laýyklykda, ýurdumyzda gurulýan ähli ýaşaýyş jaýlarynyň we durmuş maksatly binalaryň gurluşygynyň hiline, kesgitlenen möhletde tamamlanyp ulanylyşa tabşyrylmagyna gözegçilik etmekden we çenlik resminamalary esasynda tölegleri amala aşyrmakdan ybaratdyr.
Kärhananyň döredilen gününden bäri tamamlanan ýaşaýyş jaýlary we söwda dynç alyş merkezleri:
• Aşgabat şäheriniň Köşi ýaşaýyş toplumynyň günbatarynda gurulan 60 sany 4 gatly ýaşaýyş jaýlarynyň buýrujysy hökmünde
• Çoganly ýaşaýyş toplumynda 332 sany 2 gatly 1 öýli kottej görnüşli ýaşaýyş jaýlaryny
• Aşgabat şäheriniň Oguzhan köçesiniň ugrunda 132-nji salgysyndaky 12 gatly 66 öýli ýaşaýyş jaýyny
• Garaşsyzlyk we Bitarap Türkmenistan şaýollarynyň hem-de Oguzhan we 1971-nji (G.Ezizow) köçeleriniň çatrygynda 10 sany 12 gatly ýaşaýyş jaýlarynyň
• Seýdi we Mollanepes köçeleriniň ugrunda köp sanly kottej görnüşli we köp gatly ýaşaýyş jaýlary hem-de söwda merkezleri
• S.Türkmenbaşy şaýolynyň ugrunda köp gatly işewürlik merkezinden, toý mekanyndan we söwda merkezinden ybarat bolan binalar toplumyny
• A.Nyýazow şaýolunyň ugrunda köp gatly işewürlik merkezinden, toý mekanyndan we köp gatly awtoduralgasyndan ybarat bolan toplumy
• “Awaza” milli syýahatçylyk zolagynda kottej görnüşli ýaşaýyş dynç-alyş toplumyny
• “Täjir” otelini
• “Berkarar” söwda-dynç alyş merkezi
• “Garaşsyzlygyň 15 ýyllygy” bazarly söwda merkezini
• “Bereketli” bazarly söwda merkezini
• Senagat zolagynda we önümçilik bazasynda we Aşgabat şäheriniň 2721-nji (G.Kuliýew) köçesiniň ugrunda gurulýan söwda maksatly binalar toplumynyň inžener ulgamlarynyň gurluşyk-gurnama işleri
• Ahal welaýatynyň Ak bugdaý etrabynyň çäginde Türkmenistanyň telekeçileri tarapyndan öndürilýän we daşary ýurtlardan getirilýän harytlar saklanylýan merkezini
• Oguzhan we Ankara köçesiniň çatrygynda we Balkanabat, Daşoguz, Türkmenabat we Mary şäherlerinde binalar toplumy
• Moldowa respublikasynda 160 orunlyk çagalar bagy
• Russiýa Federasiýasynyň Astrahan oblastynda 190 orunlyk mekdebiniň gurluşygynyň hiline tehniki gözegçiligi amala aşyrmak bilen potratçy kärhanalaryň öňünde töleýji höküminde çykyş etdi.


text:
Türkmenistanyň prezidenti Gurbanguly Berdimuhamedow anna güni ýurduň pagtaçylaryna “ak pata” berip, olaryň bu ýyl uly zähmet üstünliklerini gazanjakdyklaryna “berk ynam” bildirdi.
Bu ynam prezidentiň soňky aýlarda ýurduň agrosenagat pudagyny yzygiderli tankytlamagynyň yz ýanyna gabat geldi.
Türkmenistan bu ýyl 1 million 50 müň tonna pagta hasylyny ýygnamagy planlaşdyrýar, emma synçylaryň köpüsi şertler üýtgemese, başga netijä garaşmak manysyz diýen pikirde.
Prezident Berdimuhamedowyň anna güni geçirilen hökümet maslahatynda beren ak patasyna görä, pagta ýygym möwsümi 30-njy awgustda, ilki Ahal, Mary we Lebap welaýatlarynda başlanar, ýurduň demirgazyk welaýaty bolan Daşoguzdaky pagtaçylar bolsa ýygyma 6-njy sentýabrda başlarlar.
Pagta ýygymyna köpçülikleýin başlanmagy 23-nji awgustda başlanan bugdaý ekişiniň yz ýanyna gabat gelýär. Türkmenistan bu ýyl planlaşdyrylan 1 million 600 müň tonna bugdaýyň diňe 1 million tonna çemesini ýygnady.
Adat bolşy ýaly, Türkmenistanda ekişe we hasyl ýygnamaga ilki prezident tarapyndan ak pata berilýär, soň welaýatlarda ýaşulularyň gatnaşmagynda ekiş ýa orak, ýygym dabaralary gurnalýar.
Berdimuhamedow soňky döwürde ýurduň agrosenagat pudagyndaky işleriň netijeliligini yzygiderli tankyt edýär. Golaýda ol bu ugra gözegçilik edýän wise-premýeri çalşyrdy, welaýat häkimlerine döwlete galla tabşyrmak baradaky şertnamalaýyn borçnamanyň dolunmandygy sebäpli käýinç yglan etdi.
Türkmenistan garaşsyzlyk ýyllarynyň başyndan bäri ýurduň azyk garaşsyzlygyny üpjün etmäge çalyşýar, emma soňky döwürde ilatyň sarp etjek gallasyny öndürmek planlarynyň ýerine ýetmeýändigi, öndürilýän bugdaýyň hiliniň pesdigi prezident derejesinde boýun alynýar.
Türkmenistanyň döwlet eýeçiligindäki metbugatyň berýän maglumatlarynda bir tarapdan azyk bolçulygynyň döredilendigi gaýtalanýar, ikinji tarapdan daşardan azyklyk bugdaýyň satyn alynýandygy aýdylýar.
Bu ýagdaý pagtaçylyga hem degişli. Geçen ýyl ýurtda pagta ýygym kampaniýasy mahalynda artdyryp ýazmalara baş goşan resmileriň ençemesiniň tutulandygy barada habarlar ýaýrady we hökümet mejlisinde baş prokuroryň galla we pagta ýygym kampaniýalary babatda geçirilen barlaglar baradaky hasabaty diňlendi.
Ýerli synçylaryň, Azatlyk radiosynyň ýerli habarçylaryna interwiýu berýän kärendeçileriň sözlerine görä, Türkmenistanda oba hojalyk önümleriniň bolçulygynyň döredilmezligi we ýurduň bazarlarynyň daşardan getirilýän azyk, senagat harytlaryna garaşlylygynyň köpelmegi ykdysady azatlygyň yzygiderli çäklendirilmegi, sowet döwründen gelýän mejbury zähmetiň saklanyp galmagy bilen bagly.
Hökümetiň tankytçylaryndan tapawutlylykda, prezident Berdimuhamedow ýurtda daýhanlaryň netijeli işlemegi, önüm bolçulygynyň döredilmegi üçin ähli şert bar diýip hasaplaýar we ol bu ynanjyny anna güni, hökümet mejlisinde eden çykyşynda hem gaýtalady.
“Edermen pagtaçylarymyz şu ýyl hem milli baýlygymyz bolan “ak altynyň” bol hasylyny hem ýygnap, uly zähmet üstünliklerini hem gazanjakdyklaryna men esasy berk ynanýaryn” diýip, Berdimuhamedowyň aýdan sözleri telewideniýede eşitdirildi.
Ýöne resmi habarda bu ynamyň nämä esaslanýandygy, ýagny bu ýyl pagtaçylaryň iş şertlerinde nähili üýtgeşiklik bolandygy aýdyňlaşdyrylmaýr.
Şol bir wagtda TDH döwlet baştutanynyň wise-premýerler E.Orazgeldiýewiň hem-de M.Aýdogdyýewiň ünsüni “ýer eýelerini mineral dökünler bilen doly üpjün etmek meselesine” çekendigini belleýär.
Berdimuhamedow biraz öň “Türkmenhimiýa” döwlet konserniniň başlygyna dökün ýetmezçiligi sebäpli käýinç berip, Azatlyga interwiýu berýän daýhanlaryň dökün ýetmezligi baradaky zeýrençlerini tassyk etdi.
Ýöne daýhanlar diňe dökün däl, tehnika, suw ýetmezçiliginden hem zeýrenýärler. Şeýle-de olar esasan ykdysady azatlygyň ýokdugyny, ýere, suwa, ekjek ekinlerine, haçan we näme ekmelidigine, öndüren önümlerine ygtyýar berilmeýändigini, daýhançylykda gazanjyň maşgala eklärden juda azdygyny aýdýarlar.
Türkmenistanda garaşsyzlyk ýyllarynda ençeme egirme-dokma fabrigi guruldy. Emma ýurtda öndürilýän pagtanyň möçberi, öňki prezident S.Nyýazowyň boýun almagyna, ýerli fabrikler üçin hem ýeterlik bolmaýar. Nyýazow bu ýagdaýyň sebäbini ýeriň hakyky eýesiniň tapylmazlygyndan gördi.
2007-nji ýylda häkimiýet başyna gelen Berdimuhamedow başda oba adamlarynyň, daýhanlaryň meselelerini ymykly çözmegi wada berdi, emma synçylar wada berlen reformalaryň gury söz bolup galandygyny aýdýarlar.
Mundanam başga, Aşgabat mejbury zähmeti, çaga zähmetini ulanmakda, býujet edaralarynyň işgärlerini pagta ýygymyna sürüp, mejbury işletmekde tankyt edilýär.


text:
“Hoş zaman” kompaniýasy V Aziadanyň hyzmatdaşlaryň toparyna goşuldy
Ýapyk binalarda we söweş sungaty boýunça V Aziýa oýunlarynyň resmi hyzmatdaşy hökmünde çykyş edýän türkmen kompaniýalaryň sany barha artýar. Häzirki wagtda olaryň üsti “Hoş zaman” guşçulyk hojalygy bilen ýetirildi.
2004-nji ýylda döredilen we goňşy ýurtlardan işewürlik boýunça kärdeşleri bilen işjeň hyzmatdaşlyk edýän bu kärhana durnukly ösýär hem-de häzirki wagtda sebitde esasy hojalyklaryň biri bolup durýar. “Hoş zaman” kompaniýasy ekologiýa taýdan arassa önümleri öndürmekde innowasion tehnologiýalary ulanmak bilen, “Aşgabat 2017” oýunlarynyň örän netijeli hyzmatdaşy bolmaga umyt edýär.
Türkmenistanda ýurdumyzyň senagatçylary we telekeçileri milli ykdysadyýetimiziň pudaklaryny mundan beýläk-de döwrebaplaşdyrmaga we ilatymyzyň ýaşaýyş-durmuş şertleriniň yzygiderli ýokarlandyrmaga gönükdirilen giň möçberli maksatnamalara has işjeň gatnaşýarlar. Döwletimiz telekeçiligiň ösdürilmegine hemmetaraplaýyn goldaw berýär.
Esasy türkmen kompaniýalarynyň Ýapyk binalarda we söweş sungaty boýunça V Aziýa oýunlaryny ýokary guramaçylyk derejesinde guramaga we geçirmäge saldamly goşant goşmaga çalyşmaklarynyň özi hem olaryň diňe bir ykdysady özgertmelere däl, eýsem, ýurdumyzyň jemgyýetçilik durmuşyna hem işjeň gatnaşýandygynyň aýdyň subutnamasy bolup durýar.
“Hoş zaman” hyzmatdaş hökmünde Aziadanyň gatnaşyjylarynyň iýmit we hyzmatlar üpjünçilik baradaky maksatnamasyna şokolad önümlerini hödürlär.
“Aşgabat 2017” oýunlarynyň hyzmatdaşy hem-de Türkmenistan üçin şeýle ägirt uly wakanyň bir bölegi bolmak biziň kärhanamyz üçin uly hormatdyr” diýip, kompaniýanyň wekili belledi.


text:
Odin
Iňlis dilindäki Wednesday (Çarşenbe) günü Woden's Day (Odiniñ Günü) sözünden gelip çykyptyr. Odin gadymy Skandinaw dilinde «Óðinn» diýip atlandyrýarlar. Skandinaw rowaýatlarynda we paganizmimde iň uly Taňrydyr. German rowaýatlaryndaky Woden We Wodanaz bilen meňzeşlikler görkezýär. Ady «Şir» manysynda gelen «óðr»dan gelen söz bolup Skandinaw panteonundaky başga-da birnäçe ylahy barlyk ýaly garyşyk bir rol görkezilipdir. Söweş taňrysydyr. Aýratynam üstünlikleri we aw Taňrysy hökmünde bilinýär. Güneş we Kelt hajy bilen simboliza edilýär. Odin: Alfa, Allafather (Hemmeleriň atasy) Taňrylaryň kakasy; Asgarddaky salony Walaskýalfda (Ýowuzlyga düşenleriń goragy) tagty Hlidskýalfda tapylypdyr. Bu tagtdan dokuz diýarda bolan bütin zatlara seredipdir. Aýratyn hem ýer ýûzüne we gökýüzüne häkimdir, gerek bolan ýagdaýynda Bürgüde öwrülip biler. Odiniň Güneş ýaly parlaýan bir gözi bardyr. Beýleki gözüni Biliji guýusyndan içmek üçin ýitiripdir we ahyrsoňy hemme zady bilmeklik ukybyny ele alypdyr. Habarçylary Walkyrirler öli urşujylaryň ruhlaryny Walhalla daşaýarlar. Angl-çanslaryň Wednesday (Çarşenbe) güni Wodens Day (Odiniň güni) den gelipdir. Naýzasyna Gungnir we sekiz aýakly atyna Sleipnir diýlipdir. Sleipnir suwda we howada gidip bilen aýratyn iki gargasy bardyr. Bu gargalar oňa dünýäden habarlar getirip berýär. Gargalaryň biriniň ady Huginn (düşünje) we beýlekisiniň ady Muninndyr (ýatkeş). Aýratyn ýanynda Freki we Geri atly iki sany möjek (gurt) olaryň aýalydyr. Demirgazyk rowaýatlarynyň Zeusu diýilýän taňrynyň aýaly Friggdan bolan perzentleri Balder, Hod Bragi we Hermod, taňryça Jordan bolan perzentleri Throw we döw Gritdan bolan çagasy-da Widadyr. Bu hem oňa täze lakam almagyna sebäp bolýar, bu taňrylaryň taňrysydyr. Elindäki naýza ýene 9 ýa-da 7 gün asylgy galan demirgazyk rowaýatynyň hakykatlaşan ýeriň ýaşaýyş agajynda runlary ögrenmegiň soňy bolanda goparan bir daldan edilipdir. Ragnarokyň güni gelende Fenrir Odini öldürmeli eken. Odin adynyň dürli ýurtlarda atlandyrylśy şeýle: Aldaföðr, Alda gautr, Alföðr, Algingautr, Arnhöfði, Atriðr, Asagrim, Auðun, Viðurr, Vingnir, VófuðrYggrÝjungr, Fjölsviðr, Báleygr, Biflindi, Bileygr, Blindi, Blindr, Brúni, Brúnn, Bölverkr, Drauga dróttinn, Dresvarpr, Ennibrattr, Eylúðr, Farmagnuðr, Farmögnuðr, Farmaguð, Farmatýr, Fengr, Fimbultýr, Fimbulþulr, Fjallgeiguðr, Fjölnir, Sviðarr, Sviðrir, Sviðuðr, Sviðurr, Svipall, Svölnir, Tveggi
Bu rowaýat gadymy Uýgur dilinde ýazylan Oguznamadaky Oguz hanyň we onuň öňünden ýol görkezen Möjek we Odiniň iki sany möjegi bilen birmeňzeşlikler bar. Belkäm Odin Saklaryň Oguz hanydyr. Onuň öküz şahy bilen birlikde suratlandyrylmagy ikisiniň arasyndaky meňzeşlikleri Türkmen halkyny ganatlandyrýar.


text:
Türkmen Döwlet daşary ykdysady iş banky Visa International halkara töleg sistemasynyň agzasy bolup durýar, we hemme VISA kart hyzmatlaryny üpjün edýär, şeýle hem VISA BUSINESS emissiýasyny amala aşyrýar.
VISA BUSINESS karty – bu edara görnüşli taraplar üçin ýönekeý bankomat kartlaryndan seredeniňde gowy. Bu dünýäniň millionlarça söwda kärhana nokatlarynyň çykdaýjylaryny tölemegiň netijeli usuly. Şu VISA BUSINESS karty ulanyjy 24 sany millionlarça söwda nokatlarynda ulanup biler, şol sanda 1 million bankomatlar, dünýäniň 170-den gowrak ýurduna barabar.
VISA BUSINESS karty aýry-aýry töleg etmäge niýetlenendir, guramanyň adyndan ýa-da kärhananyň adyndan , iş sapary bilen gidilende, wekilçilik çykdaýjylary hasaplamak üçin olary ulanmak oňaýly.
Siziň kärhanalaryňyz üçin VISA karty ulanyň we olaryň hemme esaslaryndan lezzet alyň:
Pul serişdeleriň howpsyzlygy – Nagt serişdelerden tapawutlylykda ýitirilen ýa-da ogurlanan karty Siz bahym ýatyryp ýa-da çalşyp bilersiňiz.
Siziň kärhanaňyzyň ýeňil hasaba alyş amallar – Kart kärhananyň işgäriniň korporatiw kart hasabyna berkidilýär, her bir kartda şahsy limit dikeltmäge rugsat berilýär. Şeylelikde işgärleriň iş gerekligi sebäpli harçlamalary ýeňillik we raharatlyk bilen gözegçilik edilýär. Şonça sowulan ýagdaýynda işçi işgärleriň gerekli ýeňil we rahat , gözegçilik edilýär, şeýle hem bughalter hasabyny täsirli aňsatlaşdyrýar we bölünip aýyrma serişdelerini aňsatlaşdyrýar. Bank her aý göçürim hasabyň jikme-jik maglumatlary amallara berýär.
Öz kärhanaňyzyň çykdaýjylaryny gözegçilik ediň. Siziň guramaňyzyň işgärleri VISA kart ulanmagy çykdaýjylary etmäge telekeçilige höwes berýän gowy gözegçilik etmäge ýörite serişdeleri ulanmaga we berjaý etmäge düzgün tassyklanan.
Töleg etmäge rahatlyk – elektron tölegi nagt hasaplaşyklar bilen deňeşdirilende , çekler we beýleki köne usul töleglerden netijeli we çalt.
VISA BUSINESS kartyny müşderileriň giň toparynyň şular hem ulanyp biler:
- Türkmen Döwlet daşary ykdysady iş banky bank kartoçkalary bilen Türkmenistanda we daşary ýurtlarda hem ulanmak rahat
- Jikme –jik maglumatlar üçin Siz banka ýüz tutup bilersiňiz


text:
Türkmenistan—möhüm jemgyýetçilik-syýasy wakanyň—Mejlisiň deputatlarynyň, welaýat, etrap, şäher halk maslahatlarynyň we geňeşleriň agzalarynyň saýlawlarynyň öňüsyrasynda. Bu saýlawlar 2018-nji ýylyň 25-nji martynda geçiriler.
Türkmenistan boýunça Mejlisiň jemi 125 deputaty saýlanylar. Welaýat halk maslahatlarynyň agzalarynyň saýlawlary boýunça saýlaw okruglarynyň 240-sy, ýagny, her welaýatda we Aşgabat şäherinde 40-sy döredildi. Etrap, şäher halk maslahatlarynyň agzalarynyň saýlawlary boýunça her etrapda we şäherde 20 saýlaw okrugy—jemi 1200 saýlaw okrugy: Ahal welaýatynda-160, Balkan welaýatynda-260, Daşoguz welaýatynda-220, Lebap welaýatynda - 220, Mary welaýatynda-260, Aşgabat şäherinde 80 okrug döredildi hem-de olaryň çäkleri kesgitlenildi.
Demokratik partiýanyň, Senagatçylar we telekeçiler partiýasynyň, Agrar partiýanyň ilkinji guramalarynyň, Türkmenistanyň jemgyýetçilik guramalarynyň hem-de birleşikleriniň, ýurdumyzyň raýat toparlarynyň mejlislerinde saýlaw toparlarynyň düzümlerine iň mynasyp dalaşgärler hödürlenildi. Saýlaw toparlarynyň düzümine öz wekillerini hödürlemek boýunça iş maslahatlary we ýygnaklar guraldy. Şol wekilleriň köp bölegi halk hojalygynyň dürli pudaklarynyň hünärmenleridir.
Duşuşyklara gatnaşyjylaryň nygtaýyşlary ýaly, öňde boljak saýlawlar bäsdeşlik, aýdyňlyk we açyklyk ýörelgelerinde geçip, Türkmenistanyň ösüşiň demokratik ýoluna ygrarlydygynyň hem-de hormatly Prezidentimiz Gurbanguly Berdimuhamedow tarapyndan döwletimiziň we jemgyýetimiziň durmuşynyň ähli ulgamlarynda başy başlanan ösüşlere beslenen özgertmeleriň üstünliklidiginiň nobatdaky subutnamasyna öwrüler.
Degişli saýlaw toparlarynda okrug saýlaw toparlarynyň täze saýlanan agzalaryna tassyklanan nusgadaky şahadatnamalar dabaraly ýagdaýda gowşuryldy.
Mejlisiň deputatlarynyň hem-de Merkezi saýlaw toparynyň hünärmenleriniň gatnaşmagynda welaýat, etrap, şäher we okrug saýlaw toparlarynyň agzalary üçin geçirilen okuw maslahatlary oňa gatnaşyjylara milli saýlaw kanunçylygyndaky üýtgetmeler hem-de Türkmenistanyň Saýlaw kodeksindäki üýtgetmeler we goşmaçalar, öz wezipe borçlary hem-de öňde boljak saýlawlary geçirmegiň tertibi bilen has doly tanyşmaga mümkinçilik berdi.
Bu saýlaw möwsümi Türkmenistanyň Saýlaw kodeksine laýyklykda guraldy.
Mähriban halkym! Eziz watandaşlar! Sizi Birleşen Milletler Guramasynyň Baş Assambleýasynyň biziň ýurdumyzyň başlangyjy esasynda 3-nji iýuny «Bütindünýä welosiped güni» diýip yglan etmegi bilen tüý...
Türkmenistanda Saýlawlary we sala salşyklary geçirmek baradaky Merkezi toparyň wekilleri 2018-nji ýylyň 11-nji aprelinde geçirilen Azerbaýjan Respublikasynyň Prezidentiniň nobatdan daşary saýlawlaryna...
Möhüm jemgyýetçilik-syýasy möwsüm bolan Türkmenistanyň Mejlisiniň altynjy çagyrylyşynyň düzümini, welaýat, etrap, şäher halk maslahatlarynyň we Geňeşleriň agzalaryny saýlamagyň gutarnykly netijeleri j...
Örän möhüm jemgyýetçilik-syýasy çäräniň — Türkmenistanyň Mejlisiniň altynjy çagyrylyşynyň deputatlarynyň, welaýat, etrap, şäher halk maslahatlarynyň we Geňeşleriň agzalarynyň saýlawlarynyň gutarnykly...
2018 ýylyň 28 martda Türkmenistanda Saýlawlary we sala salşyklary geçirmek baradaky Merkezi toparyň mejlisi boldy. Onda Mejlisiň VI çagyrylyşynyň deputatlarynyň, welaýat, etrap, halk maslahatlarynyň h...
Garaşsyz Döwletleriň Arkalaşygynyň we Şanhaý hyzmatdaşlyk guramasynyň wekilçilikli synçylar toparlaryndan düzülen halkara synçylaryň metbugat maslahaty boldy. Onda Mejlisiň deputatlaryna saýlawlara ta...
Şu saýlawlarda ilkinji gezek Aşgabat şäherindäki we welaýatlarymyzdaky saýlaw uçastoklarynda ýörite wideo kameralar gurnalyp, on-line düzgüninde saýlawçylaryň ses berişleri internet arkaly Merkezi saý...
Türkmenistanyň Mejlisiniň deputatlaryň saýlawlary boýunça sagat 19-a çenli saýlawçylaryň 91,69% ses berdi. Has takygy, saýlawçylaryň Ahal welaýatynda 92,04%, Balkan welaýatynda 91,84%, Daşoguz wela...


text:
hyzmatlarymyz
- › Hyzmatlarymyz
- › Raýatlara
- › Telekeçiler we edara görnüşli taraplar
- › Hyzmat ediş nokatlar
- › Pul geçirimler
Maýa goýum taslamalary
Telekeçiligi döwlet tarapyndan goldamaklygyň esasy maksatlary täze iş ýerlerini döretmek bilen bagly haryt bazaryny ýerli önümlerden doldurmak, bäsdeşligi ösdürmek, maýa goýum işjeňligini ýokarlandyrmak hem-de telekeçilik birlikleriniň işiniň ýurt üçin ileri tutulýan ugurlaryny çekmek bilen baglanyşykly maýa goýum taslamalaryny durmuşa geçirmekdir.
Türkmenistanyň dahyllylary bolup durýan telekeçileriň maýa goýum taslamalary karzlaşdyrmaga degişlidir. Banklar milli we daşary ýurt pulunda karzlary berýärler.
Maýa goýum taslamalary üçin 10 ýyla çenli;
Dolanyşyk serisdelerini almak üçin 1 ýyla çenli.
Karzlaşdyrmaga şu aşakdaky maksatlary göz öňünde tutýan maýa goýum taslamalary degişlidir:
- senagat önümleriniň önümçiligini ösdürmek;
- bar bolan önümçilikleri gurnamak, giňeltmek, durkuny täzelemek we tehniki taýdan gaýtadan enjamlaşdyrmak, şol sanda kiçi-önümçilik üçin enjamlary, kiçi göwrümli tehnikalary, çig mallary, ýarym çig mallary, furnituralary satyn almak;
- infrastruktura obýektleriniň gurluşygyny goşmak bilen, gurluşygy ösdürmek;
- gurluşyk materiallar senagatyny ösdürmek;
- transporty, aragatnaşygy we maglumatlar tehnologiýasyny ösdürmek;
- serwis hyzmatlaryny we ilata durmuş taýdan hyzmat etmegi ösdürmek;
- saglygy goraýyş we syýahatçylyk hyzmatlaryny ösdürmek;
- oba hojalyk önümçiliginde peýdalanmak üçin täze ýerleri özleşdirmek we taslanan ýerleri dikeltmek;
- öz oba hojalyk önümçiligini ösdürmek we giňeltmek, gaýtadan işläp taýýarlanylýan önümiň göwrümini artdyrmak, şol sanda oba hojalyk tehnikasyny edinmek, mal ýataklary, fermalary, kiçi-önümçiligi gurmak, mallary,öý guşlary;
- ot-iýmleri, weterinariýa derman serişdeleri, ösümlikleri goramagyň himiki serişdelerini, mineral dökünleri, tohumlary, şitilleri, agaç nahallaryny satyn almak;
- halk çeperçilik senetleriniň we amaly sungatyň önümlerini öndürmek;
- Türkmenistanyň kanunçylygynda gadagan edilmedik, telekeçilik işiniň, şol sanda innowasiýa işiniň beýleki görnüşleri.
Karzlar ýokarda agzalan işjeňligi maliýeleşdirmek üçin telekeçileriň maliýe goýum taslamasyna 15%-den az bolmadyk hususy serişdelerini goýmak şerti bilen berilýär.
Karzlar şu aşakdaky maksatlar üçin berilmeýär:
- temmäki we alkogolly içgilerin önümçiligi;
- söwda-dellalçylyk işi üçin dolanyşyk serişdelerini döretmek;
- ilata hyzmatlaryň oýun görnüşlerini bitirmek we olar üçin enjamlary satyn almak, çagalar üçin meýdançalary we dynç alyş otaglaryny ornaşdyrmak we hyzmat etmekden başga;
- emlägi şahsy bähbitlerine ulanmak üçin edinmek;
- edara ediş çykdajylaryny tölemek, şol sanda gulluk awtoulaglaryny saklamak.
Edara görnüşli taraplar karz almak üçin ýüz tutanda Banka hödürlenmegi zerur bolan resminamalaryň sanawy:
- Karz alyjynyň arzasy.
- Dörediliş resminamalarynyň (Tertipnama, Düzgünnama, Döwlet bellige alyş şahadatnamasy, Edara görnüşli taraplaryň ýeke-täk Döwlet sanawyndan göçürme) we Karz alyjynyň karzy almaklykda hukuk ygtyýarlygyny tassyklaýan beýleki resminamalaryň asly we nusgalary.
- Karz alyjynyň soňky 3 ýyla degişli balansy, goşundylary bilen birlikde we hasabat (statistiki) maglumatlary, hasaplaşyk hasaby boýunça amallaryň göçürmesi.
- Algylary we bergileri boýunça düşündiriş ýazgysy.
- Karz alyjynyň büjetiň öňünde bergisiniň bardygy ýa-da ýokdugy barada Döwlet salgyt Gullugy tarapyndan berlen tassyknama.
- Karzyň hasabyna amala aşyrylmagy göz öňünde tutulýan taslamanyň (çäräniň) tehniki – ykdysady esaslandyrmasy.
- Taslama (çäre) bilen baglanyşykly işjeňligi amala aşyrmaklyga degişli ministrlikleriň we pudaklaýyn dolandyryş edaralarynyň ygtyýarnamasy.
- Türkmenistanyň daşary ykdysady aragatnaşyklaryna gatnaşyjynyň Bellige alyş şahadatnamasynyň nusgasy.
- Enjam, çig mal ýa-da haryt astyn alynmagy barada şertnama (hasap – sypatnama).
- Ýer eýeçilik hukugyny, ýeriň kärendesini ýa-da wagtlaýyn ulanmak hukugyny tassyklaýan resminamalaryň asly we nusgalary.
- Binalaryň, desgalaryň, enjamlaryň eýeçilik hukugyny, kärendesini ýa-da wagtlaýyn ulanmak hukugyny tassyklaýan resminamalaryň asly we nusgalary.
- Soralýan karzyň üpjünçiligi hökmünde hödürlenýän emläge degişli resminamalaryň asly we nusgasy.
Bellikler:
Zerur bolan ýagdaýynda, soralýan karzyň aýratynlyklaryna görä, şu sanawda görkezilmedik beýleki resminamalar we maglumatlar talap edilip bilner.


text:
“Wagtda synmak”
(A Wrinkle in Time)
Režissýory: Awa Dýuwernaý; Keşplerde: Storm Reýd, Opra Winfri, oskarly Riz Wizerspun, Kris Paýn, Mindi Kaling, Lewi Miller, Derik MakKeýb, Gugu Mbata-Rou, Bellami Ýang, Maýkl Penýa; Prodýuserleri: Jim Witaker, Katerine Hend; Ssenariçi: Jennifer Li (Madlen L’Engliň adybir eseri esasynda); Kompozitory: Ramin Jawadi; Öndüriji: “Walt Disney Pictures”, “Whitaker Entertainment”; Paýlaýjy: “Walt Disney Studios”; Dowamlylygy: 109 minut; Görnüşi: fantastik başdan geçirme; Ýurdy: ABŞ; Dili: iňlisçe; Býujeti: 103 million $.
Golliwudyň iri kompaniýalaryndan bolan “Disney” ýene bir fantastik başdan geçirmäni kino muşdaklarynyň dykgatyna ýetirýär. “Selma” filmi bilen adygan zenan režissýor Awa Dýuwernaýyň surata düşüren bu ekran eseri “Wagtda synmak” diýlip atlandyrylýar. Madlen L’Engliň 1963-nji ýylda çapdan çykan adybir romany boýunça Jennifer Li tarapyndan edebi esasy ýazylan filmde baş keşpleri Storm Reýd, Opra Winfri, oskarly Riz Wizerspun, Kris Paýn, Mindi Kaling, Lewi Miller, Derik MakKeýb, Gugu Mbata-Rou, Zak Galifianakis, Bellami Ýang, Maýkl Penýa dagy janlandyrýar. Filmiň surata alnyş işleri Los Anjeles şäherinde şeýle hem Täze Zelandiýanyň dürli ýerlerinde amala aşyryldy. 109 minutlap dowam edýän film üçin 103 million dollar harçlandy.
Meg dogany Çarlz hem-de olaryň ýakyn dosty Kelwin hemişe bileje oýnaýarlar, gezelenç edýärler. Günleriň birinde Meg hem-de Çarlzyň ylmy işler bilen meşgullanýan kakalary Aleks ýitirim bolýar. Ony tapmak bolsa, ugurtapyjy Meg, Çarlz hem-de Kelwiniň gerdenine düşýär. Olar ýitirim bolan kakalaryny tapmak üçin özboluşly gezelenje çykmaly bolýarlar. Üç batyrgaý älem giňişligine çenli aýlanyp çykýar…


text:
- Ýönekeý we sargytly , gymmaty yglan edilen hatlary kabul etmek we ugratmak (içerki we halkara)
- Ýönekeý we sargytly poçta kartoçkalaryny kabul etmek we ugratmak (içerki we halkara)
- Ýönekeý we sargytly , gymmaty yglan edilen banderollary kabul etmek we ibermek (içerki we halkara)
- Ýönekeý we sargytly sekorgammalary kabul etmek we ibermek (içerki we halkara)
- Ýönekeý we gymmaty yglan edilen posylkalary kabul etmek we ugratmak ( içerki we halkara)
- Sargytly kiçi paketleri kabul etmek we ugratmak (içerki we halkara)
- Poçta pul geçirimleri (aliment, hossar haky) (telegraf pul geçirmesi)


text:
LINE accountlarda reklama üçin has özüne çekiji uly media linkli suratlary ýasap bilersiňiz.
Haçan-da Siziň ulanyjyňyz suratyň üstüne basanda siziň goýan linkiňize gider.
Ilki bilen Kompýuterden ýa-da telefonyňyzdan admin-officicial saýtyndan öz login parolyňyz bilen giriň.
Garşyňyza şunyň ýaly penjire geler. Strelkanyň görkezip duran ýerine basyň. Soňra Sag tarapdaky ýaşyl Düwme Ýeni oluştur diýen ýazga basyň.
Bu sahypada siz özüňize bir proýekt saýlamaly. Mysal üçin Ýekeje link goýjakmy ýada iki link goýjakmy. Şoňa göräde Adobe Photoshopdan 1040×1040 ölçegde bir reklama suratyny ýasaň. PNG formatda ýatda saklaň.
Soňra Aşakdaky formy öz proýektiňize görä doldurýarsyňyz. Birinji ýere ýazan zadyňyz çatda görünýär. 2-nji ýere bolsa Taýýarlan PNG formatly suratyňyzy Upload etýärsiňiz. 3-nji ýere Linkiňiziň adyy berýärsiňiz. 4-nji URL diýen ýere bolsa surata basylanda nirä girmegini isleýän bolsaňyz şol ýeriň linkini goýmalysyňyz. Mysal üçin ID linki. Soňra ýatda saklap. SMS görnüşinde ugradyp bilersiňiz
Ýazan: Aýjahan Berdiýewa/ Öwrenmeli toparynyň ýazyjysy.
5,241 gezek okaldy


text:
04.07.2017. Şu gün paýtagtymyzda Hytaý Halk Respublikasynda öndürilýän harytlaryň köpugurly sergisi öz işine başlaýar. Hormatly Prezidentimiz oňa gatnaşyjylara öz gutlagyny iberdi.
Ýurdumyzda ilkinji gezek geçirilýän bu sergi türkmen-hytaý hyzmatdaşlygynyň ägirt uly mümkinçiliklerini hem-de taraplaryň söwda-ykdysady gatnaşyklary giňeltmäge özara gyzyklanma bildirýändigini aýdyň görkezýär.
Türkmenistan ähli ugurlar boýunça özgertmeleri amala aşyrmak, ykdysadyýeti diwersifikasiýa ýoly bilen ösdürmek, uly möçberli maýa goýumlaryny özleşdirmek arkaly önümçilik düzümlerini döwrebaplaşdyrmak, ýurduň ykdysady kuwwatyny, eksport mümkinçiliklerini ynamly artdyrmak strategiýasyny yzygiderli durmuşa geçirýär. Munuň özi, geljegi uly bolan türkmen bazarynda mynasyp orun eýelemäge çalyşýan daşary ýurtly hyzmatdaşlarda uly gyzyklanma döredýär.
Hytaý Halk Respublikasynyň harytlarynyň köpugurly sergisi hem dostlukly ýurduň ägirt uly ylmy we senagat mümkinçiliklerini äşgär etmek bilen birlikde, iki ýurduň arasyndaky söwda-ykdysady gatnaşyklaryň, işewür toparlarynyň arasyndaky netijeli hyzmatdaşlygyň mundan beýläk-de berkidilmegine we giňeldilmegine uly ýardam berer – diýip, gutlagda bellenýär. Ikitaraplaýyn söwda-ykdysady hyzmatdaşlygy giňeltmekde, harytlaryň eksportuny artdyrmakda, hytaý kompaniýalary hem-de maýadarlary bilen işewür hyzmatdaşlygy mundan beýläk-de ösdürmekde, daşary ýurt maýa goýumlaryny milli ykdysadyýetimize giňden çekmekde bu serginiň ähmiýeti örän uludyr.
Serginiň geçýän günleri Hytaý Halk Respublikasyna wekilçilik edýän kompaniýalar özleriniň senagat we eksport mümkinçliklerini görkezerler.
Gutlagyň ahyrynda hormatly Prezidentimiz Gurbanguly Berdimuhamedow türkmenistanly we hytaýly hünärmenleriň hyzmatdaşlygyny ösdürmekde, ykdysady hyzmatdaşlyk boýunça taslamalary dowam etdirmekde hem bu serginiň uly ähmiýetiniň boljakdygyna ynanýandygyny nygtady.
Türkmen döwlet habarlar agentligi.


text:
Resmi sapar bilen Kuweýtde bolýan Türkmenistanyň Prezidenti Gurbanguly Berdimuhamedow bilen Kuweýt Döwletiniň Premýer-ministri Jaber Al-Mubarak Al-Hamad Al-Sabahyň geçiren duşuşygynda türkmen-kuweýt gatnaşyklarynyň häzirki ýagdaýy hem-de meýilleşdirilýän ugurlary barada pikir alyşdylar. Özara bähbitli hyzmatdaşlyk üçin ägirt uly kuwwatyň bardygy bellenip, iki ýurduň arasynda ykdysady we medeni gatnaşyklary ýola goýmagyň meseleleri ara alnyp maslahatlaşyldy.
Gurbanguly Berdimuhamedow türkmen tarapynyň şu sapara Türkmenistan bilen Kuweýt Döwletiniň arasyndaky hyzmatdaşlygyň häzirki zaman taryhynyň möhüm tapgyry hökmünde baha berýändigini, onuň ikitaraplaýyn esasda hem-de Birleşen Milletler Guramasy, Yslam Hyzmatdaşlyk Guramasy ýaly abraýly halkara düzümleriň we beýlekileriň çäklerinde özara bähbitli hyzmatdaşlygy ösdürmek üçin bar bolan mümkinçiliklerden netijeli peýdalanmaga gönükdirilendigini belledi.
Türkmenistanyň milli ýangyç-energetika toplumyny döwrebaplaşdyrmak boýunça durmuşa geçirýän strategiýasynyň işewür gatnaşyklary ýola goýmak üçin oňaýly şertleri döredýändigi bellenildi. Senagat düzümini mundan beýläk-de ösdürmegiň, ýokary tehnologiýalary we öňdebaryjy gazanylanlary ornaşdyrmagyň hasabyna pudagyň ýangyç serişdelerini çykarýan we gaýtadan işleýän kuwwatlyklarynyň artdyrylmagy bu strategiýanyň esasy ugry bolup durýar.
Şunuň bilen baglylykda, Kuweýt Döwletiniň premýer-ministri türkmen Lideriniň başlangyçlaryny doly goldaýandygyny aýdyp, Türkmenistan — Owganystan — Pakistan — Hindistan (TOPH) transmilli gaz geçirijisiniň, Gazagystan — Türkmenistan — Eýran demir ýolunyň, Türkmenistandan Owganystana demir ýoluň gurluşygynyň taslamalarynyň sebitiň ýurtlary üçin ägirt uly ähmiýetini nygtady.
Jaber Al-Mubarak Al-Hamad Al-Sabah Merkezi Aziýa sebitinde möhüm orun eýeleýän Türkmenistanyň häzirki wagtda bütin dünýäde geljegi uly we ygtybarly hyzmatdaş hökmünde kabul edilýändigini belläp, Kuweýtiň işewür toparlarynyň amala aşyrylýan taslamalara giňden gatnaşmaga taýýardygyny aýtdy. Maýa goýumlary, söwda, gurluşyk we beýleki pudaklar möhüm ulgamlaryň hatarynda görkezildi.
Duşuşygyň barşynda sergileri guramak baradaky teklip aýdyldy, geljekki hyzmatdaşlar — döwlet hem-de hususy düzümleriň arasynda ysnyşykly gatnaşyklary ýola goýmaga ýardam edýän yzygiderli işewür duşuşyklary hem-de işewürler maslahatlaryny geçirmegiň maksada laýyklygy nygtaldy.
Türkmen Lideri esasy arap kompaniýalarynyň öňdebaryjy tehnologiýalarynyň hem-de tejribesiniň milli ykdysadyýetiň ähli pudaklaryny döwrebaplaşdyrmak boýunça toplumlaýyn maksatnamany durmuşa geçirýän Türkmenistanda gerek boljakdygyny belledi.
Gurbanguly Berdimuhamedow we Kuweýt Döwletiniň Premýer-ministri ynsanperwer ulgamda ikitaraplaýyn gatnaşyklary hemmetaraplaýyn çuňlaşdyrmagyň wajypdygyna degip geçip, ylym-bilim, medeni ulgamlarda hem-de syýahatçylyk we sport ugry boýunça gatnaşyklary giňeltmegiň wajypdygyny bellediler.


text:
Aşgabatda Belarus Respublikasynyň Medeniýet günleri dabaraly ýagdaýda açyldy
Döwlet medeniýet merkeziniň Mukamlar köşgünde Belarus Respublikasynyň Türkmenistandaky Medeniýet günleriniň açylyş dabarasy boldy. Türkmen-belarus diplomatik gatnaşyklarynyň ýola goýulmagynyň 25 ýyllygyna gabatlanyp geçirilýän iri möçberli medeni çäre iki döwletiň ugurdaş ministrlikleriniň arasynda 2017 — 2020-nji ýyllarda hyzmatdaşlyk etmegiň maksatnamasyna laýyklykda guralýar.
Türkmen-belarus gatnaşyklary dostlukly ýurtlaryň ynama we açyklyga esaslanýan hyzmatdaşlygynyň aýdyň nusgasydyr, çuňňur özara hormat goýmak, hyzmatdaşlygyň geljegine umumy garaýyşlar, iki ýurduň düýpli bähbitlerine laýyk gelýän çemeleşmeler gatnaşyklaryň tapawutly aýratynlyklarydyr.
Şunuň bilen baglylykda, döwletleriň medeni-ynsanperwer ulgamynda işjeň hyzmatdaşlygy nusgalykdyr, ol türkmen we belarus halklarynyň ruhy gymmatlyklaryna, özboluşly milli medeniýetleriň goralyp saklanylmagyna ygrarlylyga esaslanýar.
Soňky ýyllarda medeniýet ugrunda bilelikdäki çäreleriň ençemesi geçirildi, türkmen we belarus halklarynyň ýakynlaşmagynyň hem-de özara düşünişmeginiň möhüm şerti bolan ynsanperwer hyzmatdaşlygynda baý tejribe toplanyldy. Belarusda beýik şahyr, türkmen edebiýatynyň nusgawy şahyry Magtymguly Pyragynyň 290 ýyllyk ýubileýiniň giňden we dabaraly ýagdaýda bellenilip geçilendigini ýatladýarys, Gündogaryň beýik akyldarynyň öçmez-ýitmez eserleri belarus diline hem terjime edildi. Ýurdumyzyň wekilleri XXI Minsk halkara kitap sergi-ýarmarkasyna gatnaşdylar. Belarus paýtagtynda Türkmenistanyň Döwlet sirkiniň hem-de “Galkynyş” at üstündäki milli oýunlar toparynyň çykyşlary uly üstünlige beslendi.
Öz nobatynda, dostlukly ýurduň wekilleri Türkmenistanda guralan halkara sergilere we festiwallara birnäçe gezek gatnaşdylar. Aşgabadyň konsert merkezleriniň sahnalarynda meşhur belarus “Sýabry” topary we belarus estradasynyň beýleki “ýyldyzlary” çykyş etdiler. Şekillendiriş sungaty muzeýinde iri belarus muzeýleriniň gaznalarynyň gymmatlyklary görkezildi.
Iki ýurtda nobatma-nobat geçirilýän Medeniýet günleriniň çäklerinde çäreleriň guralmagy asylly däbe öwrüldi, olara belli döredijilik toparlary, sazandalar, muzeýleriň we köpçülikleýin habar beriş serişdeleriniň wekilleri gatnaşýarlar. Bu çäreler döredijilik işgärleriniň tejribe alyşmagyna, olaryň dostlukly halklaryň medeni mirasy we özboluşly däp-dessurlary barada gözýetimini giňeltmäge ýardam berýär.
“Türkmenistan — Beýik Ýüpek ýolunyň ýüregi” diýen buýsançly şygar astynda geçirilýän 2018-nji ýylyň ilkinji iri halkara çäresi bolan bu gezekki medeni çärede hem şu maksatlar göz öňünde tutulýar. Bu ýylyň şygary bolsa Türkmen döwletiniň häzirki zaman ösüşiniň konsepsiýasyny özünde jemleýär, ol köpasyrlyk taryhy tejribä, medeni ýörelgelere, milletimiziň baý ruhy mirasyna hem-de umumadamzat gymmatlyklaryna daýanýar.
Medeni çärä gatnaşmak üçin Aşgabada Belarusuň medeniýet we sungat ussatlarynyň wekilçilikli topary geldi. Medeniýet günleriniň açylyş dabarasyna medeniýet ulgamynyň, döredijilik ugurly ýokary okuw mekdepleriniň ýolbaşçylary we wekilleri, Aşgabatda işleýän diplomatik düzümleriň, köpçülikleýin habar beriş serişdeleriniň wekilleri, paýtagtymyzyň ýaşlary gatnaşdylar.
Belarusuň wekiliýetiniň adyndan dostlukly döwletiň medeniýet ministriniň orunbasary Aleksandr Ýasko ýygnananlary gutlap, bu gezekki çäräniň iki doganlyk halkyň dostluk gatnaşyklarynyň pugtalandyrylmagynda, olaryň medeniýetleriniň özara baýlaşmagynda uly ähmiýetini belledi.
Soňra türkmen tarapyna Türkmenistanyň Döwlet kitaphanasyna “Fransisk Skorinyň kitap mirasynyň” faksimil neşiriniň sowgat berilýändigi baradaky şahadatnama dabaraly ýagdaýda gowşuryldy, bu sowgadyň taýýarlanylmagy belarus we gündogar slawýan kitap neşir işiniň 500 ýyllygyna gabatlanyldy. 22 jiltlik eserleriň ýygyndysynda belarus taryhynyň we medeniýetiniň gymmatlyklary bilen tanyşdyrýan eserler jemlenendir.
Ýygnananlar iki ýurduň Liderleri - Türkmenistanyň Prezidenti Gurbanguly Berdimuhamedowa we Belarus Respublikasynyň Prezidenti Aleksandr Lukaşenko doly möçberli döwletara gatnaşyklarynyň ösdürilmegine ýardam berýän oňyn syýasaty alyp barýandyklary, şeýle hem ajaýyp öwüşginli sungat baýramyny guramaga döredilýän mümkinçilik üçin çuňňur hoşallyklaryny beýan etdiler.
Açylyş dabarasy tamamlanandan soňra, belarus sungat ussatlarynyň, Belarus Respublikasynyň belli döredijilik toparlarynyň konserti boldy.
Baýramçylyk konsertini belli baletmeýster, režissýor, sungaty öwreniji, Belarusuň halk artisti Walentin Dudkewiçiň ýolbaşçylygyndaky Belarus Respublikasynyň Döwlet akademiki tans toparynyň aýdyň öwüşginli çykyşy açdy.
Bu belli tans topary dostlukly ýurduň gymmatly baýlygy bolmak bilen, özüniň döredilmeginiň 60 ýyllygyny bellemäge taýýarlanýar. Döredilenine köp ýyl geçendigine garamazdan bu topar juwandyr hem-de döredijilik meýilnamalaryndan doludyr. Muňa şu günki konserte gatnaşan tomaşaçylar hem doly göz ýetirdiler, olar ýerine ýetirilişi we žanry boýunça dürli çykyşlara, joşgunly tanslara, täsin lybasly artistlere, şirin owazly mukamlara hem-de zehinli tansçylaryň ýerine ýetirmegindäki jadyly tilsimlere haýran galmak bilen tomaşa etdiler.
Belarus Respublikasynyň halk artisti Ýelena Telkowanyň ýolbaşçylygyndaky “Kupalinka” folklor toparynyň çykyşlary halk döredijiliginiň pähimliligini hem-de özboluşlylygyny açyp görkezdi. “Kupalinka” halkara bäsleşikleriniň we festiwallaryň ýeňijisidir, bu topar milli aýdym-saz sungatyny, belarus halkynyň däp-dessurlaryny gaýtadan dikeltmegi hem-de wagyz etmegi özüniň esasy döredijilik ýoly hökmünde saýlap aldy. “Kupalinka” topary belent owazly halk aýdymlaryny belarus medeniýetiniň gaýtalanmajak özboluşlylygy bilen ýerine ýetirýär, şu gün bu aýdymlar Mukamlar köşgüniň sahnasyndan ýaňlandy.
Tomaşaçylar “Kupalinka” topary tarapyndan Türkmenistanyň Prezidenti Gurbanguly Berdimuhamedowyň döreden “Ak güllerim saňa”, şeýle hem meşhur “Aýly agşam” türkmen aýdymynyň joşgunly, uly ruhubelentlik bilen ýerine ýetirilmegini — belarus myhmanlarynyň döredijilik sowgadyny aýratyn buýsanç we tolgunmak, şowhunly el çarpyşmalar bilen garşyladylar. Belarus sazandalary hem “Türkmen äheňlerini” ussatlyk bilen ýerine ýetirip, özboluşly peşgeş taýýarladylar.
Türkmen tomaşaçylary ýurdumyzyň dosty, meşhur “Sýabry” toparynyň köp ýyllardan bäri üýtgewsiz çeper ýolbaşçysy, Belarus Respublikasynyň halk artisti Anatoliý Ýarmolenkony mähirli garşyladylar. Bu topar indi köp ýyllaryň dowamynda gadymy däp-dessurlaryň äheňlerini hem-de häzirki döwri öz döredijiliginde sazlaşdyryp, tomaşaçylara şatlyk paýlaýar. Ýerine ýetirijilik ussatlygy hem-de aýdym-sazlaryň kalbyň töründen ýaňlanmagy bu topara ählihalk tarapyndan hakyky söýgini getirdi.
Ady rowaýata öwrülen aýdym-saz topary täze aýdymlary hem, köp nesillere tanyş bolan “Belowež tokaýjygy”, “Alesýa”, “Belorussiýa”... ýaly meşhur aýdymlary hem ýerine ýetirýär. Tomaşaçylar näzik hem-de gözel halk we häzirkizaman aýdymlaryny dowamly el çarpyşmalar bilen garşyladylar, bu aýdymlar belarus topragynyň täsin gözelligini, söýgini we dostlugy wasp edýär. Dostlukly ýurduň ajaýyp tebigatyna bagyşlanan aýdyň wideoşekiller çykyşlara aýratyn öwüşgin çaýdy.
Konsert Belarusa baryp görmäge çagyryş aýdymy bilen tamamlandy.
Mukamlar köşgüniň ajaýyp binasynda türkmenistanlylara öz ýurdunyň sungaty bilen täsin duşuşygy sowgat eden zehinli artistleriň hormatyna joşgunly el çarpyşmalar uzak wagtlap ýaňlandy.
Medeniýet günleriniň çäklerinde Mukamlar köşgüniň eýwanynda Belarus telegraf agentliginiň “Belarus — 2017” atly fotosurat sergisi açyldy. Onda BELTA-nyň suratçy habarçylarynyň kyrkdan gowrak işi görkezilýär, olar Belarus Respublikasynyň durmuşynyň dürli ugurlaryny: 2017-nji ýylyň uly ähmiýetli we iň möhüm syýasy wakalaryny, dostlukly ýurduň senagat, durmuş we syýahatçylyk ulgamlarynda ýeten sepgitlerini beýan edýär. Aýry-aýry fotoişler türkmen-belarus gatnaşyklarynyň ösüşine bagyşlanýar.
Çeper we taryhy mirasa uly orun berilýär. Köp dürli suratlaryň hatarynda Belarusuň täsin we ajaýyp künjeklerini görkezýän, belarus tebigatynyň gözelligini we gaýtalanmajak keşbini beýan edýän fotosuratlar aýratyn orun eýeleýär.
Ertir, 25-nji ýanwarda medeni çäräniň çäklerinde Döwlet medeniýet merkeziniň Döwlet kitaphanasynda iki ýurduň medeniýet işgärleriniň döredijilik duşuşygy geçiriler. “Aşgabat” kino merkezinde belarus çeper filmleriniň görkezilişi bolar.
Myhmanlar üçin türkmen paýtagtynyň ajaýyp künjekleri, halkymyzyň taryhy-medeni mirasy bilen tanyşmak boýunça baý medeni maksatnama taýýarlanyldy.


text:
Habarlar 10 fewral 2017
2017 Выборы Президента Туркменистана
11-nji fewral Turkmenistanda döwlet baştutanynyň saýlawlaryndan öň wagyz işleriniň bes edilýän güni
Biz surat habarçymyz bilen Aşgabat şäherindäki 44-nji saýlaw uçastogyna baranymyzda onuň saýlawa taýýardygyna göz ýetirdik.
Ylym
Türkmen döwlet ulag we aragatnaşyk institutynyň talyplary halkara meýletinler hereketine işjeň gatnaşýarlar
Bu ýokary okuw mekdebiniň Meýletinler merkezininiň döredilenine üç ýyl boldy. Bu ýerde iňlis dili boýunça goşmaça sapaklar yzygiderli geçirilýär. Şu okuw ýylyndan başlap, meýletinleriň dil taýýarlygy maksatnamasyna ýapon dili hem goşuldy, ony D.Azady adyndaky Türkmen Milli dünýä dilleri institutyny golaýda tamamlan Akbibi Atanyýazowa öwredýär.
Medeniýet
Çeperçilik muzeýinde Döwlet baýdagynyň gününe bagyşlanan talyplaryň işleriniň sergisi açyldy
Ýaşlaryň döredijiliginde ýapyk binalarda we söweş sungaty boýunça V Aziýa oýunlaryna bagyşlanan 500 günlük atly ýörüş aýratyn orun eýeleýär.
Medeniýet
Minskide gurnalan halkara kitap sergi-ýarmarkasyndaky Türkmenistanyň diwarlygy oňa gatnaşýanlarda we myhmanlarda uly gyzyklanma döretdi
Sergide 30-dan gowrak ýurtdan kitap neşirçileri kitap önümlerini görkezdiler. Türkmenistanyň diwarlygy çeper, ylmy, publisistik neşirleriň, surat albomlarynyň we beýleki çaphana önümleriniň hiliniň ýokarylygy bilen hünärmenleriňdir sergä gelenleriň ünsüni özüne çekdi.
Sport
Türkmen samboçylarynyň «altyn» badalgasy
Ýaryşyň birinji gününde 14 toplum baýrak ugrunda bäsleşildi. Olaryň barşynda Türkmenistanyň ýygyndy düzümi medallaryň ýedisini — dört altyn, bir kümüş we iki bürünç medal gazandy.
Wakalaryň jümmüşinde
Türkmenistanda Saýlawlary we sala salşyklary geçirmek baradaky Merkezi toparda duşuşyk geçirildi
Myhman hem-de onuň ýanyndaky wekiliýetiň agzalary jemleýji tapgyryna gadam basan möhüm jemgyýetçilik-syýasy möwsümiň çäklerinde Merkezi saýlaw toparynyň geçiren taýýarlyk işleri bilen tanyşdyryldy.


text:
Aşgabat 2017-niň çäginde geçirilen hem-de Ýapyk binalarda we söweş sungaty boýunça Aziýa oýunlarynyň taryhynda ilkinji welosport ýaryşynda Eýran Yslam Respublikasy hepdäniň duşenbe güni gazagystanly türgenlerden üstün çykmak arkaly, erkekleriň toparlaýyn sprintinde ilkinji altyn medalyň eýesi bolmagy başardy. Tailand bolsa bürünç medalyň eýesi boldy.
Eýranly Ehsan Kademi, Ali Ali Askari hem-de Mahmud Pareş topary saýlama tapgyryndan geçirdi, soňra bolsa Pareşiň deregine Daneşwar Korram ýaryşlara goşuldy.
Askari topar bolup gazanan üstünliklerine guwanyp, şeýle diýdi: “Bu ýeňiş trege çykan üç sany türgeniň ýeňşi däl, bu biziň tutuş toparymyzyň ýeňşi, şol sanda, işgärleriň, Mahmud Pareş ýaly final ýaryşyna gatnaşmadyk, emma topary saýlama tapgyrdan geçirmek üçin ägirt uly goşandyny goşan beýleki welosportçylatyň ýeňşidir. Bu bolsa 2017-nji ýylda geçirilen Aziýanyň welosport boýunça çempionatynda biziň gazanan kümüş medalymyzyň üstüni doljak ýene bir uly ýeňişdir”
Gazagystanly Pawel Woržew toparynyň kümüş medal gazanandygyna garamazdan, örän göwnüçökgün göründi.
"Dogrymy aýtsam, meniň garaşanym çykmady. Biz altyn alarys öýdýärdik. Eger-de biz birinji ýeri gazanan bolsak, bu Gazagystan ýurdumyz üçin uly tizlikli ýaryşlarda ilkinji altyn medal bolardy. Welosportk ýaly sport görnüşleri biziň ýurdumyzda heniz uzak ýyllap ösdürilmeli. Biziň toparymyz bu sport boýunça dünýä derejesinde meşgul bolýan ilkinji gazak türgenlerdir we bu gün altyn medal almak bilen, biz özümiziň ýeten sepgitlerimizi görkezmegi ýüregimize düwüpdik. Ýöne muňa-da şükür etmeli, sebäp diýseň biz elimizde baryny etdik. Toparlaýyn sprintler şeýleräk geçýär-dä: ýeňiji boljak topar bir sekuntdan hem az wagtda ikinjilik bolup galyberýär” diýip, Pawel bize gürrüň berdi.


text:
1-nji maýda şu ýylyň dört aýynda ýurdumyzyň durmuş-ykdysady taýdan ösüşiniň jemleri jemlenip, döwlet maksatnamalaryny mundan beýläk-de durmuşa geçirmegiň ileri tutulýan wezipelerine, içeri we daşary syýasatyň beýleki möhüm meselelerine garalan, şeýle hem ýakyn geljek üçin meýilnamalar kesgitlenen Ministrler Kabinetiniň mejlisinde Türkmenistanyň Prezidenti Gurbanguly Berdimuhamedow “Türkmenistanda iş üpjünçilik ulgamyny kämilleşdirmegiň hem-de täze iş orunlaryny döretmegiň 2015—2020-nji ýyllar üçin maksatnamasyny tassyklamak hakyndaky” Karara gol çekdi.
Karara gol çekmek bilen, milletiň Lideri bu maksatnamanyň durmuş babatda aýratyn ähmiýete eýedigini nygtady we ony iş ýüzünde durmuşa geçirmek üçin zerur çäreleri görmegi talap etdi.


text:
Gazagystanda 2016-njy ýyldaky ýer reformalaryna garşy protestlerdäki roly üçin bäş ýyllyk türme tussaglygyny ýerine ýetirýän gazak aktiwisti özüniň ökünmeýändigini we utanmaýandygyny aýtdy.
Maks Bokaew bu barada Azat Ýewropa/Azatlyk Radiosyna 26-njy ýanwarda sud diňlenişiginiň arakesmesinde aýtdy. Ol özüniň Atyrau regionyndan 3000 kilometr çemesi uzaklykda ýerleşýän Demirgazyk Gazagystan regionyndaky türmä geçirilmegine garşy şikaýat arzasy bilen suda ýüzlenipdi.
Bokaew Azatlyk Radiosyna Demirgazyk Gazagystan regionynyň paýtagty Petropawldan wideo arkaly beren maglumatynda, näme üçin tussag edilendigini öwrenen bendileriň özüne hormat goýýandygyny aýtdy.
“Men eden zadyma hiç haçan ökünmedim. Biziň ýurdumyzda häzirki şertlerde türmä basylmak utanç ýa-da gynandyryjy däl” diýip, Bokaew özüniň türmä basylmagynyň syýasy maksatlydygyny belledi.


text:
Iň täzeler
- Türkmenistanyň Prezidenti Azerbaýjan Respublikasynyň Prezidentini gaýtadan saýlanmagy bilen gutlady
- Gasemi: Saudylar Sionistleriň ýanynda Ortagündogarda jenaýatyň simwolyna dönendirler
- Kamalwwandi:ýadro ylalaşygyň bozulmagy halkara köpçüligine urgy mysalyndadyr
- Eýranyň ýadro işlerine Braziliýa goldaw berýär
- Eýran bilen Orsýetiň parlament hyzmatdaşlyklary barada bir ylalaşyga gol goýuldy
- Ruhani:ýadro ylalaşygyň bozulmagy bilen ygraryndan dänen taraplar puşman boljakdyrlar
- Aşgabada Aziýa futbol konfederasiýasynyň wekiliýeti bardy
- Minskde GDA-nyň Daşary işler ministrleriniň geňeşiniň mejlisi geçirildi
- Hytaý bilen Orsýet ýadro ylalaşygyny bozmak dogrusyndaky Amerikanyň hereketini ýazgardylar
- Brujerdi: ýadro ylalaşygyndan peýdalanyp bilýän mahalyna çenli Eýran ýadro ylalaşygyndan çykmaz
Friday, 12 July 2013 17:25
Remezan aýynda
Wednesday, 03 July 2013 08:40
Jebraýyl sorady,Pygamberimiz jogap berdi.
Tuesday, 02 July 2013 16:21
Gurhana şek ýetirmek
Monday, 01 July 2013 19:34
Remezan aýynyň pazylaty.
Sunday, 30 June 2013 11:51
Alym bilen abydyň tapawudy
Saturday, 29 June 2013 13:49
siziň iň ýagşyragyňyz Gurhan öwrenýän we başgalara öwredýänleriňizdir.
Sunday, 23 June 2013 15:11
Pygamber we sähraýy adam
Sunday, 23 June 2013 10:12
Resulalladan 3 hadys
Friday, 21 June 2013 13:05
Gurhan okamak
Wednesday, 19 June 2013 12:27
Öý hojalykçy zenanlaryň sogaby
Tuesday, 18 June 2013 12:53
Geçip barýan pursatlar
Tuesday, 18 June 2013 12:28


text:
2017-nji ýylyň 18-nji noýabrynda Aşgabat şäheriniň “Berkarar” söwda-dynç alyş merkezinde Birleşen Milletler Guramasynyň Çagalar gaznasynyň Tärkmenistandaky wekilliginiň (UNICEF), Türkmenistanyň Gyzyl Ýarymaý Milli jemgyýetiniň, Türkmenistanyň Bilim, Saglygy goraýyş we derman senagaty ministrlikleriniň gatnaşmagynda çaganyň ilki 1000 gününde terbiýelemeklige kakalaryň hem ünsüni çekmek maksady bilen “Göreldeli-kaka” atly medeni çäre geçirildi.
Çäräniň başynda, Türkmenistanyň Gyzyl Ýarymaý Milli jemgyýetiniň meýletinçileri Aşgabat şäheriniň “Berkarar” söwda-dynç alyş merkezine gelen adamlaryň arasynda çaganyň ösmeginiň ilki günleri bilen baglanşykly sorag-jogap alyşdylar, dogry jogap beren ene-atalara TGÝMJ-niň ýadygärlik sowgatlaryny göwşurdylar. Çäräniň açylyş dabarasy Türkmenistanyň Bilim, Saglygy goraýyş we derman senagaty ministrlikleriniň, Türkmenistanyň Gyzyl Ýarymaý Milli jemgyýetiniň wekilleriniň we Birleşen Milletler Guramasynyň Çagalar gaznasynyň Tärkmenistandaky wekilliginiň (UNICEF) ýolbaşçysynyň gutlag sözleri bilen başlandy.
Çärä 10-na golaý kakalar çagalary bilen gatnaşdylar. Kakalar, çagalary bilen sport maşklaryny görkezip, sportyň dürli görnüşine bilelikde gatnaşýandygyny, ýaş çagalary naharlap, olar bilen gürleşip, kitap okap berip, dürli oýnawaçlary düzmegi öwredip, gündelik durmuşda çagalarynyň terbiýesine has işjeň gatnaşýandygyny görkezdiler. Kakalaryň arasynda, oz çagalary bilen ysnyşyly, ýnamdar gatnaşyklary subut edýän birnäçe bäslesikler hem gurnaldy. Olar: çaga bilen kakasynyň top oýuny, kakalaryň oz gyzlarynyň saçyny çalt darap, örmek başarnygy, çaganyň ilki günleri bilen bagly bolan sorag-jogap bäsleşigi. Bu bäsleşiklerde ýeňiji bolan we gatnaşan ähli kakalara Türkmenistanyň Gyzyl Ýarymaý Milli jemgyýeti, Birleşen Milletler Guramasynyň Çagalar gaznasynyň Tärkmenistandaky wekilliginiň (UNICEF) tarapyndan dürli sowgatlar gowşuryldy. Bu bäsleşikleriň arasynda ýurdumyzyň belli estrada aýdymçylary we tans toparlary çykyş etdip, çäräniň has gyzykly geçmegine ýardam berdiler.
Çäräniň soňunda, çärä gatnaşan çagalar, Birleşen Milletler Guramasynyň Çagalar gaznasynyň Tärkmenistandaky wekilliginiň (UNICEF) ýolbaşçysy, Türkmenistanyň Gyzyl Ýarymaý Milli jemgyýetiniň ýolbaşçysy we Türkmenistanyň Bilim, Saglygy goraýyş we derman senagaty ministrlikleriniň wekilleri bilen ýadygärlik surata düşdiler.


text:
Daşary ýurtda bilim alýan bir türkmen talyby Türkmenistanyň banklaryndan berlen bank kartynda bar bolan puluny nagtlaşdyryp bilmän, “janynyň ýanandygyny”, şol sebäpden ol kartyny gaýçy bilen kesmek kararyna gelendigini aýtdy. Plastik kartyny böleklere bölüp, onuň wideosyny düşüren talyp, alan wideosyny duçar bolýan kynçylyklaryna gabat gelýän aýdym sazlardyr sözler bilen kebşirläp, Azatlyga ugratdy.
Читайте также на русском
Wideoda türkmen banklaryndan berlen karty çep elinde, ony böleklejek gaýçyny sag elinde tutýan talybyň ilki gaýçyny gysga çarhlaýşy görkezilýär. Wideo şekilleriň üstünden türkmen aýdymy goýberilýär.
Ilkibaşda gaýçy kartyň orta-biline çenelýär. Görnüşinden, karty orta-bilinden bölmek pikirinden dänen talyp, soňra gaýçyny kartyň çep kenaryna golaý aralyga diräp, ony böleklemäge başlaýar.
Kesgir gaýça sowukganlylyk bilen erk edýän talyp elindäki plastik karty ilki uly üç bölege bölýär. Wideonyň aşagyndaky saz-söhbet sähel sekundlyk säginýär.
Wideonyň aşagynda birden türkmen kinofilmlerinden alnan iki adamyň arasynda geçýän dialog eşidilýär. Talyp karty böleklemegi dowam edýär. Dialogda zaryn ses: “A men bolsa, açlygymdan ölýän!” diýip zeýrenýär.
Wideoda saýraýan guşlaryň owazy eşidilýär. Gaýça çalasynlyk bilen erk edilýär. Wideonyň aşagyndan goýberilen ses aýgytly ýaňlanýar. Ol: “Boldy, häzir men indi taýharjygyma atlanýan-da, göni oba gaýdýan” diýýär. Plastik kart kesgir gaýçynyň zarbyna çydaman, owram-owram bolýar.
Soňky döwürlerde Türkmenistanyň raýatlary ýurduň banklaryndan berilýän kartlar bilen bagly tolgunyşykly nägilelikleri başdan geçirdi.
Ilki olaryň üsti bilen daşary ýurtlarda çekip bolýan puluň möçberi çäklendirildi. Ýöne muňa garamazdan, ýurtda tas “dollar turizmine” esas döredi. Adamlar ilkibaşda Türkmenistanda kartlaryna manat goýup, soňra daşary ýurtlara, hususan-da, Türkiýä çykyp, kartlaryndaky pullaryny walýuta görnüşinde çekip başladylar. Ýöne soňlugy bilen munuň mukdary berk çäklendirildi.
Şol bir wagtyň özünde, türkmen banklaryndan berlen kartlaryna bil baglan daşary ýurtdaky türkmen talyplary agyr aljyraňňylyga uçrady.
Sözümiz gury bolmaz ýaly mysal bermeli bolsa, fewral aýynda Ukrainada okaýan türkmen talyplary: “Biz kartymyzdan düýbünden pul çekip bilemizok. 10 günden bäri günde [pul çekmek üçin] banka barýas, ýöne bankyňyza jaň ediň diýilýär” diýip, galagoply äheňde, Azatlyk bilen habarlaşypdy. Olar: “Iýip-içmäge pulumyz galmady... Studentler okuwdan çetleşdirilýärler. [Sebäbi] okuw puluny Türkmenistandan tölär ýaly bizde walýuta hasaby ýok” diýşip zeýrenipdiler.
Ukrainadaky talyplardan soňra, Belarusyň ýokary okuw jaýlarynda bilim alýan türkmenistanly talyplar türkmen banklary bilen bagly kynçylyklar boýunça häkimiýetlere seslerini eşitdirmek arzuwy bilen 2-nji aprelde Azatlyk bilen habarlaşdylar.
Belarusdaky talyplardan soň, Orsýetde okaýan türkmen talyplary apreliň ortasynda özleriniň türkmen banklaryndan alan MasterCard kartlarynda bar bolan pullaryny çekip bilmeýändiklerini, munuň netijesinde okuw töleglerini töläp bilmän, hatda özlerine okuwdan kowulmak howpunyň abanýandygyny aýdyp habarlaşypdylar.
Sözümiziň başyndaky wideo bilen bagly sözi jemlesek, wideoda talyp kartyny gaýçy bilen kesip, owram-owram edýär. Soňra kartyň kesilen böleklerini ak tagta çalym edýän predmetiň üstünde goýup, kartyň owuntyklaryny bir ýere üýşürýär we on barmagyny hatardan çykan kartyň töwereginde şakyrdadyp oýnadýar.
Wideodaky aýdym “Bu dünýäniň manysy...” diýen sözler bilen jemlenýär.


text:
Türkmenistanyň paýtagtynyň köçelerinde Aziada-2017 halkara sport çäresiniň belgileri ýerleşdirilen awtobuslar peýda boldy.
Media maglumatlaryna görä, 30 çemesi “Hyundai” markaly “Aero City” kysymly bu awtobuslar Aziýa oýunlaryny geçirjek şäheriň 8, 9, 34, 37 we 42 nomerli marşrutlary boýunça hereket eder. Täze awtobuslaryň halkara kadalaryna gabat gelýändigi bellenýär.
17-27-nji sentýabr aralygynda Aşgabatda geçiriljek bäsdeşlige dünýäniň 60 çemesi ýurdunyň wekilleri gatnaşar we sportyň 21 görnüşi boýunça ýaryşar.


text:
TÜRKMEN EDEBIÝATYNYŇ TÄZEDEN JANLANYŞY
Salam, hormatly edebiýat muşdagy, mähriban okyjy, geljekki şahyr, geljekki ýazyjy, arasynda ýazyp- pozýan hemem ýazýanlaryny ile görkezmäge çekinýän adam!.. umuman şu mowzugy okap otyran ynsan. Geliň töweregimize göz aýlalyň. Dünýä ösýär. Ynsanlar kämilleşýär. Adamzadyň döredýänleri kämilleşdigiçe, ynsan şo dereje ýalňyzlaşýar. Telewizor, çeper filmler, dürli kompuýuter oýunlary... we ýene näçe zady sanasaň sanap gidip oturmaly. Indi bu zatlarsyz ynsan durmuşyny göz öňine getirip bolmaýar. Öziňizden mysal alyp göriň, indi ýek-tük zenanlar kirlerini ellerinde ýuwýar, tamdyra çörek ýapýar... adam zähmeti mundan 20 ýyl ozalkydan ep-esli derejede azaldy. Indi gyssanan wagtyň telefon düwmejiklerini basyşdyryp islän tagamyňy sargyt edip bolýar. Emma... çagalarymyzyň edebini sargyt edip alyp bilmeris... Suw seňrikden agansoň, işden geçensoň ökineniň peýdasy näme...
Şu ýerde hormatly Prezidentimiz Gurbanguly Berdimuhamedowyň şu sözlerini ýatladasym gelýär:
“Men halkymyzyň jebisligini, milli bitewiligimizde, dilimiziň arassalygynda, aňladyjylyk ukybynyň çäksizdiginde görýärin.”
Gahryman Arkadagymyzdan ýene bir söz:
“Biziň ene dilimiz öz gözbaşyny Oguz handan alyp gaýdýan, ähli türki halklaryň dilleriniň esasyny düzýän dildir”
“Häzirki döwirde Garaşsyz Watanymyzda ene dilimiziň ähli gözelliklerini we öwişginlerini düýpli öwrenmek, aýawly saklamak hem-de nesilden-nesile geçirmek üçin ähli mümkinçilikler döredildi”
Bize bolsa şol mümkinçiliklerden ýerlikli peýdalanaýmak galýar. Şonuň üçin hem biz “Direliş Edebiýat” döredijilik toparyny döretdik. Nesip bolsa, Biz bu toparda, geljekde dürli edebi bäsleşikleri (goşgy, hekaýa, terjime, powest, roman) geçirmekligi, halkyň içinden ýaş zehinleri gözläp tapmaklygy ýola goýarys. We hakykatdanam (Owal Hudaý) bu döredijilik topary Türkmen edebiýatyny täzeden janlandyrar, direlder, aýaga galdyrar...
Häzirlikçe aýtjaklarym diňe şundan ybarat dostum! Seň bilen geljekde täzeden aýaga galan edebiýat hakda gürriň ederin diýen umyt bilen sözimi soňlaýan...
Hormatlamak bilen:
“Direlisedebiyat.blogspot.ru”—döredijik topary.
TÜRKMEN EDEBIÝATYNYŇ TÄZEDEN JANLANYŞY
TÜRKMEN EDEBIÝATYNYŇ TÄZEDEN JANLANYŞY
-
wagt
2 months ago
- Az bolsun, uz bolsun. Köpe kowalaşma. Elbetde okyjy agzalañ köp bolmagyny isleýäs.
Yone suwytlyja bir zat ýazjak ýaş zehinler edebiýatymyzyñ öz öñlerinde goyyan jogapkärçiligini duýýan bolsa, soñuna çenli keşigini çekjek bolsa, azabyndan, hupbatyndan yaydanmasa - öz-özi geliberer
-
wagt
2 months ago
- Gahryman Arkadagymyzdan ýene bir söz
:“Biziň ene dilimiz öz gözbaşyny Oguz handan alyp gaýdýan, ähli türki halklaryň dilleriniň esasyny düzýän dildir”
ynha, biziñ doredijilik işimize çelgi edinip almaly sözler. XX asyryñ başynda ähli turki halklaryñ umumy dilini doretmek barada dilçi alymlaryñ birtopary krym tatarlarynyñ dilini, bir topary turkiyeli turkleriñ dilini yada osmanly dilini, bir topary bolsa çagataý türki diliniñ ortalyk dil edilip alynmagyny öñe sürip gyzgyn jedele giripdiler. Turkmen dilçileri we kabir türk dilçileri munuñ uçin iñ amatly we kökli-damarly diliñ turkmen dilidigini subut edipdiler.
Milli Liderimiziñ bu aydanlary hem muña aydyñ gûwa geçyar
-
EdgarPo
2 months ago
- Işiňiz ileri bolsun! Menem myhman bolup gaýtjak, nesip bolsa.


text:
Döwletjan Ýagşymyradow çempionlyk guşagyny gazandy we eýýäm UFC-dan teklipler gelýär. Döwletjan Ýagşymyradow 28 ýaşly ildeşimiz geçen möwsüm Russiýada başa-baş söweşleri guraýan iň gowy gurama diýlip saýlanan ACB guramasynda bäş duşuşyk geçirip, olaryň hemmesinde hem ýeňiş gazandy. ACB-de birinji agyr agramda çykyş edýän Ýagşymyradow bu agramlyk derejesinde çempionlyk guşagyna eýelik edýär. Ol karýerasynyň dowamynda häzirki wagta çenli 16 duşuşykda ýeňiş gazanyp, bir duşuşygyny bolsa deňlikde tamamlady.
— Döwletjan, ilki bilen gazanan taryhy ýeňşiň bilen tüýs ýüregimizden gutlaýarys.
— Sag boluň! Pursatdan peýdalanyp, ýurdumyzda sporty belent derejelere ýetirýän hormatly Prezidentimize sagbolsun aýdýaryn. Türkmen topragynda janköýerlik eden ildeşlerimiziň goldawlarynyň hem meni ýeňşe ganatlandyrandygyny aýratyn belläp geçeýin. Sportuň dürli görnüşleri bilen birlikde başa-baş söweş hem ýurdumyzda halkara derejelerine ýetirildi. Türgenlerimiziň bu ugurda görkezýän ussatlygy örän begendirýär. Şeýle-de pursatdan peýdalanyp, enem-atama hem hoşallygymy bildirýärin.
— Çempionyň garşysyna sekizburçluk ringe çykdyň. Türgenleşik işlerine has irräk girişensiň-le?
— Taýýarlyk işlerine üç aý mundan öň başladym. Esasy türgenleşiklerim Dagystanda «Gores» klubunda geçirdim. Bu ugurda tälimçim Suhrab Magomedowyň tagallasy örän uly.
— Çempionlyk guşagyn-a gazandyň. Indiki etsem-goýsamlaryň barada gürrüň beräýseň?
— Nesip bolsa, ilki bilen öýe, çagalarymyň arasyna barmakçy. Şu aýyň ahyrynda ýokary okuw mekdebindäki synaglarymy tabşyrmaly. Şondan soň Watanymyza, eziz Türkmenistana çempionlyk guşagymy alyp barmakçy bolýaryn.
— Islendik türgeniň arzuwy, çempionlyk guşagyny gazanmakdan ybarat. Tüweleme, arzuwyň hasyl boldy. Bu guramadaky çykyşyňy dowam etmekçimi?
— Häzir belli bir zat aýdyp biljek däl. Dogrymy aýtsam, dünýäniň iň abraýly guramasy bolan UFC-dan teklipler hem gelip gowuşdy. Ýöne men häzir anyk bir netijä gelemok. Bu ugurda dogry netijä gelmek üçin biraz wagt gerek.
— Döwletjan, çempionlyk guşagyň ýeňişli ýoldaky ilkinji üstünligiň bolsun!
— Sag boluň!
Çeşme: TURKMENPORTAL.COM
Döwletjan Ýagşymyradow ACB-de çempionlyk guşagyny gazandy
Döwletjan Ýagşymyradow çempionlyk guşagyny gazandy we eýýäm UFC-dan teklipler gelýär. Döwletjan Ýagşymyradow 28 ýaşly ildeşimiz geçen möwsüm Russiýada başa-baş söweşleri guraýan iň gowy gurama diýlip saýlanan ACB guramasynda bäş duşuşyk geçirip, olaryň hemmesinde hem ýeňiş gazandy. ACB-de birinji agyr agramda çykyş edýän Ýagşymyradow bu agramlyk derejesinde çempionlyk guşagyna eýelik edýär. Ol karýerasynyň dowamynda häzirki wagta çenli 16 duşuşykda ýeňiş gazanyp, bir duşuşygyny bolsa deňlikde tamamlady.


text:
Türkmenistan täze deňiz portuny açdy, bu desganyň ýurduň eksport mümkinçiliklerini gowulandyrmagyna we Ýewropa bilen Aziýany birleşdirýän sebitara merkez bolmagyna umyt baglanylýar.
Türkiýänň GAP Inşaat kompaniýasy tarapyndan gurlan 1,5 milliard dollarlyk desga 2-nji maýda, merkezi aziýa ýurdunyň tebigy gaz eksportyna bagly bolan ykdysadyýetini diwersifikasiýa etmek synanyşygynyň fonunda açyldy. Ýurduň walýuta girdejileriniň ýeke-täk çeşmesi bolan gaz eksporty türkmen gazynyň esasy alyjysy bolan Orsýet 2016-njy ýylda, gaz nyrhy üstündäki dawa zerarly gaz importyny bes edeninden soň, düýpli kemeldi.
Hökümetiň maglumatlaryna görä, täze Türkmenbaşy porty Türkmenistanyň ýük dolanyşygyny üç esseden gowrak artdyrar, ýagny ýylda 25-26 million tonna çenli ýetirer. Açyk deňze çykalgasy bolmadyk Kaspi deňzi regonda söwda we ýük gatnawynyň möhüm nokatlarynyň biri bolup durýar.
Türkmenistanyň prezidenti Gurbanguly Berdimuhamedow desganyň açylyş dabarasynda çykyş edip, täze portuň döwrebap deňiz transporty ulgamynda wajyp çatryk boljakdygyny we Gara deňiz sebitine, Ýewropa, Ýakyn Gündogara we Aziýa çykmak üçin amatly şert döretjekdigini aýtdy.
Azat Ýewropa/Azatlyk radiosynyň Merkezi Aziýa ýurtlary boýunça eksperti Brýus Panniýer bu portuň Türkmenistan üçin suwaldylan gaz, nebit-himiýa önümlerini eksport etmekde peýdaly bolup biljekdigini, Aşgabadyň munuň üçin gazy suwuklandyrýan, nebit-himiýa önümlerini öndürýän zawod gurýandygyny, Orsýetden gämi satyn alyp ýörendigini belleýär. Ýöne ekspert bu portuň uludan tutulmagynyň, oňa harçlanan 1,5 milliard dollar ýa-da ondan hem kän serişdäniň türkmen ykdysadyýeti üçin o diýen amatly bolmandygyny, belki-de ýitgi bolandygyny öňe sürýär.
“Täze port uly we esasy baglanyşyk merkezi hökmünde guruldy, bu iş Gazagystanyň Aktaudaky esasy we giňeldilen portuny, Kurek diýen ýerdäki täze portuny nazara alman edildi. Bu iki port ýylda 20 million tonnadan gowrak, belki-de 25 million tonna ýük geçirýär” diýip, Brýus Panniýer bu merkezleriň Hytaýdan gelýän ýükleri gapyp alýandygyny ýatlatdy.
Ekspertiň pikirine görä, hytaýlylar üçin Türknebaşydaky porta garanda Hazaryň gazak kenaryndaky portlar has arzan düşer. Şu sebäpden, häzirlikçe “Türkmenbaşy şäherindäki portuň halkara manysy düýpden ýok, ol türkmen we özbek ýüklerini gatnadyp biler, Günorta Aziýadan, Ýaponiýadan, Günorta Koreýadan we Hytaýdan gelýän gämileriň ählisi gazak portlaryny ulanar” diýip, Panniýer Azatlyk radiosyna aýtdy.
Şeýle-de ekspert täze portuň bahasynyň aşa gymmatdygyny, 1,5, - 2 milliard dollar arasyndaky çykdajynyň agzalýandygyny belläp, Türkmenistanyň kaşaňlyga, ululyga we şunuň arkasyndan at-şöhrada kowalaşmak gylygynyň ýurduň ykdysadyýetine uly zyýan ýetirýändigine ünsi ýekdi.
Brýus Pänniýeriň pikiriçe, Türkmenistan işleýän, şol bir wagtda hem beýle gymmat bolmadyk desgalary gursa gowy bolardy, belki-de Garagumda gurulýan Beýik türkmen köli, Hazarda gurulýan emeli ada ýaly desgalary gurmak gerek däldi.
"Türkmenbaşyda nebit-himiýa önümlerini eksport etmek üçin port gerek, ýöne beýle porty häzirki agzalýan serişdäniň ýarysyndan hem az pula gurup bolardy" diýip, ekspert aýtdy.
Şeýle-de ekspert Türkmenistanyň mundan ozalky gymmatbaha desgalar açylanda hem uly sanlary geitirip, uly girdeji wadalaryny berendigini ýatlatdy.
TDH-nyň maglumatyna görä, Türkmenistanyň ýeterlik gämi gurluşyk tejribeleriniň bolmandygyna garamazdan, Türkmenbaşy portunyň gapdalyndaky “Balkan” gämi gurluşyk we gämi abatlaýyş zawodynyň ýylda 4 - 6 gämi öndürmek, ýylda 10 müň tonna polady işläp taýýarlamak mümkinçiligi bolar.
Bellemeli ýeri, Hazaryň boýunda Türkmenistan bilen Gazgystanyňkydan başga, Orsýetiň, Azerbaýjanyň, Eýranyň hem portlary bar.


text:
22 Ocak 2017 Pazar
Türkmenistanyň Prezidentiniň Lebap Welaýatyna Iş Sapary Başlandy
Hormatly Prezidentimiz Gurbanguly Berdimuhamedow iş sapary bilen Lebap welaýatyna ugrady. Ýurdumyzyň gündogar welaýatynyň dolandyryş merkeziniň howa menzilinde döwlet Baştutanymyzy resmi adamlar garşyladylar.
Bu ýerde, Türkmenabat şäheriniň howa menzilinde döwlet Baştutanymyz Ministrler Kabinetiniň Başlygynyň birnäçe orunbasarlarynyň, harby we hukuk goraýjy edaralarynyň ýolbaşçylarynyň käbiriniň hem-de Lebap welaýatynyň häkiminiň gatnaşmagynda iş maslahatyny geçirdi. Onda Türkmenistanyň ähli ugurlar boýunça sazlaşykly ösüşine gönükdirilen maksatnamalaryň çäklerinde welaýaty durmuş-ykdysady taýdan ösdürmek, onuň senagat, tebigy-serişdeler hem-de üstaşyr-ulag mümkinçiliklerini amala aşyrmak bilen bagly meseleler ara alnyp maslahatlaşyldy.
Ilki bilen Lebap welaýaty boýunça jogapkär bellenilen Ministrler Kabinetiniň Başlygynyň orunbasary B.Ereşow welaýaty durmuş-ykdysady taýdan has-da ösdürmek, halk hojalyk toplumynyň esasy pudaklarynyň işini kämilleşdirmek, hususan-da, welaýatyň tebigy baýlyklaryny nazara almak bilen, himiýa senagatyny ösdürmek barada döwlet Baştutanymyzyň ozal beren tabşyryklarynyň ýerine ýetirilişi hakynda hasabat berdi. Gürrüň Lebap welaýatynyň Köýtendag etrabynda Kaliý dökünlerini öndürýän Garlyk dag-magdan baýlaşdyryjy toplumy gurmak boýunça bilelikdäki türkmen-belarus taslamasynyň amala aşyrylmagy hakynda barýar.
Kaliý duzlarynyň iri ýataklary binýat bolup hyzmat etjek bu himiýa kärhanasynyň aýratyn möhümligi barada aýtmak bilen, döwlet Baştutanymyz milli ykdysadyýetimiz üçin strategik desgada gurluşyk işlerini çaltlandyrmagyň möhümdigini belledi. Kärhananyň işe girizilmegi himiýa senagatyny has-da ösdürmek, onuň eksport kuwwatyny artdyrmak üçin täze mümkinçilikleri açar.
Soňra Lebap welaýatynyň häkimi Ç.Çarlyýewe welaýatda işleriň ýagdaýy hem-de ilatyň durmuş derejesini yzygiderli ýokarlandyrmak, welaýatda gurulýan senagat we durmuş-medeni maksatly desgalarda gurluşyk işleriniň depginlerini artdyrmak, sebitiň senagat düzümlerini ösdürmek boýunça çäreleri görmek, obany özgertmek boýunça milli maksatnamany yzygiderli amala aşyrmak boýunça döwlet Baştutanymyzyň ozal beren tabşyryklarynyň ýerine ýetirilişi barada hasabat berdi.
Hormatly Prezidentimiz Gurbanguly Berdimuhamedow hasabaty diňläp, Berkarar döwletimiziň bagtyýarlyk döwründe öňde goýlan ähli wezipeleriň Garaşsyz Watanymyzy durmuş-ykdysady taýdan has-da sazlaşykly ösdürmäge gönükdirilendigini aýtdy we olary çözmek boýunça toplumlaýyn çäreleri görmegiň möhümdigini belledi. Munuň özi welaýatlary hemmetaraplaýyn ösdürmäge, ilatyň ýaşaýyş-durmuş şertlerini gowulandyrmaga ýardam eder.
Ministrler Kabinetiniň Başlygynyň orunbasary, daşary işler ministri R.Meredow häzirki döwürde ýurdumyzyň ähli künjeklerinde bolşy ýaly, Lebap welaýatynda dürli döwletler bilen hyzmatdaşlygy ösdürmek üçin halkara ähmiýetli awtomobil hem-de demir ýol köprüleriň bina edilmegi bilen döreýän giň mümkinçilikleri peýdalanmak boýunça işlenip taýýarlanan maksatnamadan gelip çykýan wezipeleri amala aşyrmak boýunça geçirilýän işler barada hasabat berdi.
Ýurdumyzda durnukly ulag ulgamy boýunça ählumumy maslahatyň üstünlikli geçirilmegi Türkmenistanyň halkara logistik merkezi hökmünde ykrar edilmeginiň ýolunda möhüm ädime öwrüldi diýip, wise-premýer sözüni dowam etdi. Halkara ähmiýetli ulag ýollarynyň, köprüleriň gurulmagy bu ugurda alnyp barylýan işleriň netijeli häsiýete eýe bolýandygynyň subutnamasydyr.
Hormatly Prezidentimiz Gurbanguly Berdimuhamedow Türkmenistanyň halkara logistik merkezine öwrülmeginde möhüm ähmiýeti bolan üstaşyr- ulag geçelgeleriniň uly ähmiýetini bellemek bilen, bu ugurda durmuşa geçirilýän çäreleriň netijeli häsiýete eýe bolmagy üçin zerur tagallalaryň görülmelidigini nygtady.
Wise-premýer B.Atdaýew söwda we hyzmatlar ulgamynda dürli döwletler bilen hyzmatdaşlygyň ösdürilýändigini aýdyp, gurulýan möhüm desgalary peýdalanmak arkaly halkara söwda dolanyşygyny ösdürmek boýunça alnyp barylýan işler barada hasabat berdi.
Döwlet Baştutanymyz hasabaty diňläp, Lebap welaýatynyň çäklerinde gurulýan desgalaryň ähmiýetini belledi. Olaryň işe girizilmegi söwda we hyzmatlar ulgamynyň ösüşine oňyn täsir etmelidir diýip, hormatly Prezidentimiz aýtdy. Demir ýol we awtomobil ýollarynyň hem-de köprüleriniň, üstaşyr düzümiň mümkinçilikleriniň netijeli peýdalanylmagy halkara derejesindäki haryt dolanyşygynyň artdyrylmagyny, ýurdumyzyň eksport mümkinçilikleriniň ösdürilmegini şertlendirer diýip, döwlet Baştutanymyz belledi.
Soňra ýurdumyzyň goranmak ministri, Döwlet howpsuzlyk geňeşiniň sekretary Ý.Berdiýew Türkmenistanyň goranyş häsiýetine eýe bolan Harby doktrinasyndan gelip çykýan wezipeleri üstünlikli ýerine ýetirmek, ýurdumyzyň Ýaragly Güýçleriniň maddy-enjamlaýyn binýadyny berkitmek hem-de Watan goragçylarynyň gününi mynasyp garşylamak ugrunda görülýän taýýarlyk işleri barada hasabat berdi.
Iş maslahatynyň barşynda Döwlet migrasiýa gullugynyň başlygy M.Nobatow ýurdumyzda ulag-üstaşyr geçelgeleriniň işjeň häsiýete eýe bolmagy bilen ýurdumyza gelýän daşary ýurt raýatlaryny, syýahatçylary degişli derejede hasapba almagyň tertibi we bu ugurdaky işleri kämilleşdirmek boýunça alnyp barylýan işler barada hasabat berdi.
Döwlet gümrük gullugynyň başlygy M.Çakyýew öz nobatynda soňky ýyllarda halkara hyzmatdaşlygyň mümkinçilikleriniň artýandygyny, ýurdumyzda, hususan-da, Lebap welaýatynda ulag-üstaşyr geçelgeleriniň işjeňleşýändigini nazara alyp, Gümrük gullugynyň alyp barýan işleri barada hasabat berdi.
Döwlet Baştutanymyz ýurdumyzyň Ýaragly Güýçleriniň ähli düzümlerinde harby gullukçylar üçin zerur şertleri üpjün etmek, olaryň hünär derejesini kämilleşdirmek boýunça işleriň yzygiderli alnyp barylmalydygyny, ýurdumyzda giňden bellenilýän Watan goragçylarynyň gününiň ýokary guramaçylyk derejesiniň üpjün edilmelidigini aýtdy.
Hormatly Prezidentimiz Gurbanguly Berdimuhamedow ýurdumyzyň başlangyçlaryny amala aşyrmak, iri sebit we halkara üstaşyr-ulag we logistik merkezi hökmünde onuň derejesini berkitmek bilen baglylykda awtomobil ýollaryny ösdürmek boýunça görülýän çäreleriň möhümdigini belledi.
Türkmenistanyň Prezidenti bu ýere ýygnananlara ýurdumyzy durmuş-ykdysady taýdan ösdürmek boýunça bellenilen meýilnamalary amala aşyrmakda üstünlikleri arzuw edip, maslahaty jemledi hem-de bu ýerden ugrady.
http://www.turkmenhabargullugy.com/turkmenistanyn-prezidentinin-lebap-welayatyna-is-sapary-baslandy/
Kaydol: Kayıt Yorumları (Atom)


text:
Bilelikdäki türkmen-owgan topary 2-4-nji maýda owgan paýtagty Kabulda iki ýurduň arasyndaky proýektleriň we serhet uçastoklarynyň howpsuzlygy barada maslahat etdi. Bu barada Türkmen DIM-niň websaýtynda habar berilýär.
Türkmenistanyň Daşary işler ministri Reşit Meredowyň ýolbaşçylygyndaky delegasiýa Kabulda owgan prezidenti Aşraf Gani we beýleki ýokary derejeli ýolbaşçylar bilen hem duşuşdy.
Taraplar Türkmenistan-Owganystan-Pakistan-Hindistan (TOPH) gaz geçirijisiniň we iki ýurduň arasyndaky beýleki taslamalarynyň howpsuzlygy barada maslahat etdiler.
Şeýle-de mejlisde özara serhedi goramak we türkmen-owgan serhedine ýakyn etraplaryň durnuklylygyny üpjün etmek boýunça hyzmatdaşlygyň meseleleriniň ara alnyp maslahatlaşylandygy aýdylýar.
TOPH geçirijisiniň türkmen böleginiň gurluşygy 2015-nji ýylyň 13-nji dekabrynda başlandy.
Emma ekspertler onuň owgan böleginiň gurluşygynyň howpsuzlygyny sorag astyna alýarlar.
Şeýle-de, Türkmenistanyň gaz eksportyndan gelýän girdejileriniň kesgin azalmagy netijesinde, bu proýektiň maliýeleşdirilmeginiň kynlaşandygyaýdylýar.


text:
Ýokarda görşüňiz ýaly kompýuterimde boş ýer gaty az galdy. Elbette köp adam şeýle ýagdaý bilen garşylaşýandyr. Siz şeýle ýagdaýda näme edýäňiz? Siziň pikriňizçe iň amatlysy näme etmek?
Microsoft Office 2010 türkmen dilinde
Windows 7 türkmen dili interfeýsi barada maglumat tapaly bäri Microsoft kompaniýasynyň beýleki önümlerde türkmen dili interfeýslerini barlap başladym. Köpimiziň (belkide hemmämiz) ulanýan Microsoft Office paketiniň 2010 wesiýsynyň hem türkmen dili interfeýsi bar ekeni.
Dil interfeýs paketini öz kompýuteriňize ýüklejekler üçin salgy: http://office.microsoft.com/en-us/downloads/office-language-interface-pack-lip-downloads-HA001113350.aspx
Windows operasion sistemasynda edişim ýaly bul dil paketi barada hem synlarymy ýakyn günlerde ýazmakçy.
Windows 7 türkmen dili interfeýsi.
Men özüm öňden bäri Windowsy iňlis dilinde ulanýardym. Beýleki dilleriň hem interfeýs paketlerini gurup programmalardaky dil problemalaryny çözýärdim. Öýde ulanýan kompýuterde meniň ulanyjy hasabymdan gireniňde iňlis dilinde, beýleki maşgala agzalarynyň hasaplary bolsa düşünýän dilleri bolan ors dilinde durýar. Şeýlelik bilen birnäçe Windows gurmak hem gerekli däl. Continue reading →
Windows 7 türkmen dilinde…
Belki bilýänler bardyr welin, şonda-da bir buşlaýyn diýdim…
Google daýydan türkmen bloglaryny gözlänimde Microsoft (Maýkrosoft) firmasynyň diller portalynyň blogyna duşdym. Ol ýerde Windows 7 operasion sistemanyň türkmen dili paketi (The Turkmen Language Interface Pack for Windows 7) barada habara duş geldim. Ol ýerde ýükleme sepleri hem berlen. Continue reading →